1.  การประกอบธุรกิจของแต่ละสายผลิตภัณฑ์

  (เฉพาะสายผลิตภัณฑ์ที่เป็นธุรกิจหลัก)

ธุรกิจหลักที่มีสาระสำคัญของ MBK และบริษัทย่อยแบ่งออกเป็นธุรกิจศูนย์การค้า
ธุรกิจโรงแรมและการท่องเที่ยว ธุรกิจพัฒนาอสังหาริมทรัพย์ ธุรกิจการผลิตและจำหน่ายข้าวสาร
และธุรกิจสนามกอล์ฟ มีรายละเอียด ดังนี้

1) ธุรกิจศูนย์การค้า

ดำเนินธุรกิจโดย บริษัท เอ็ม บี เค จำกัด (มหาชน) (MBK)

(1) ลักษณะผลิตภัณฑ์หรือบริการ

ศูนย์การค้า เอ็ม บี เค เซ็นเตอร์ ดำเนินธุรกิจโดย บริษัท เอ็ม บี เค จำกัด (มหาชน) (MBK)
เปิดให้บริการตั้งแต่ปี 2528 ประกอบธุรกิจให้เช่าพื้นที่สำหรับธุรกิจค้าปลีก
รวมพื้นที่ให้เช่าค้าปลีกทั้งหมด 92,594.98 ตารางเมตร
เน้นจุดขายที่ความทันสมัยและหลากหลายของสินค้าและบริการ ในราคาที่สมเหตุสมผล

กลุ่มลูกค้าหลักของศูนย์การค้าเป็นกลุ่มอายุประมาณ 17 - 34 ปี กลุ่มลูกค้ารอง ได้แก่
ลูกค้าชาวต่างชาติโดยเฉพาะกลุ่มนักท่องเที่ยวในแถบเอเชีย

 ด้วยพื้นที่ศูนย์การค้าเกรดเอ ยังคงเป็นที่ต้องการของผู้ประกอบการค้าปลีกทั่วไป ประกอบกับการที่ MBK ให้ความสำคัญต่อผู้เช่า และผู้เข้าใช้บริการ โดยเน้นการให้บริการที่สร้างความพึงพอใจสูงสุดส่งผลให้อัตราการเช่าพื้นที่ ในศูนย์การค้า เอ็ม บี เค เซ็นเตอร์ อยู่ในระดับสูงสุดอย่างต่อเนื่อง ทั้งยังได้รับการยอมรับว่าเป็นศูนย์การค้าที่มีผู้เข้าใช้บริการเฉลี่ยมากที่สุด เมื่อเทียบกับพื้นที่ค้าปลีกอื่นๆ ในย่านใจกลางเมือง

 ด้วยความหลากหลายของสินค้าและบริการที่ได้รับการคัดเลือกแล้วว่าเหมาะสมและมีศักย

ภาพในธุรกิจค้าปลีก ตลอดจนการพัฒนาอย่างต่อเนื่องทำให้ เอ็ม บี เค เซ็นเตอร์ ได้รับความนิยมและเป็นที่รู้จักอย่างแพร่หลายทั้งจากลูกค้าชาวไทยและชาวต่างชาติ

(1) จำนวนพื้นที่ทั้งหมดของอาคารเอ็ม บี เค เซ็นเตอร์ (MBK Center)

  อาคารเอ็ม บี เค เซ็นเตอร์ มีพื้นที่ทั้งหมด 270,802.75 ตารางเมตร แบ่งเป็น

- พื้นที่ส่วนศูนย์การค้า 143,080.39 ตารางเมตร

- พื้นที่ส่วนโรงแรม 47,096.53 ตารางเมตร

- พื้นที่ส่วนเอ็ม บี เค ทาวเวอร์ ชั้นที่ 9-20 23,169.83 ตารางเมตร

- พื้นที่จอดรถ 57,456.00 ตารางเมตร

รวม 270,802.75 ตารางเมตร

(ข) MBK ได้แบ่ง การใช้ประโยชน์ในพื้นที่ทั้งหมดนี้ ออกเป็น 2 ส่วน คือ

1. ส่วนที่เป็นพื้นที่ให้เช่า แบ่งออกเป็น

-   พื้นที่ส่วนศูนย์การค้าซึ่งมีเนื้อที่ 143,080.39 ตารางเมตร ซึ่งแบ่งเป็น

- พื้นที่ให้เช่าแก่ร้านค้า ณ วันที่ 30 มิถุนายน 2548 92,594.98 ตารางเมตร - พื้นที่ส่วนกลาง
เช่น ทางเดิน โถงลิฟท์ ฯลฯ 50,485.41 ตารางเมตร

พื้นที่ในส่วนศูนย์การค้ามีการเปลี่ยนแปลงเพิ่มขึ้นจากปีที่ผ่านมาเนื่องจากการขยายพื้นที่บริเวณดาดฟ้าชั้น
8 จำนวนเนื้อที่ 1,626 ตารางเมตร แบ่งเป็น

- พื้นที่เช่าจำนวน 961.56 ตารางเมตร

- พื้นที่ส่วนกลาง 602.44 ตารางเมตร

- พื้นที่ส่วนสำนักงาน 62.00 ตารางเมตร

-   พื้นที่ส่วนเอ็ม บี เค ทาวเวอร์ ชั้นที่ 9-20 ซึ่งมีเนื้อที่ 23,169.83 ตารางเมตร

  ซึ่งแบ่งเป็น

  - ส่วนสำนักงานให้เช่า 17,600.54 ตารางเมตร

  - พื้นที่ส่วนกลาง เช่น ทางเดิน ห้องโถง ฯลฯ 5,569.29 ตารางเมตร

  (เป็นพื้นที่เช่า โดย บมจ.เงินทุนธนชาติ หมดอายุสัญญาเช่าปี 2555)

2. ส่วนที่ไม่เป็นพื้นที่ให้เช่า ซึ่งแบ่งออกเป็น

-   พื้นที่ส่วนโรงแรม 47,096.53 ตารางเมตร

  - ส่วนห้องพัก (29 ชั้น) 26,127.61 ตารางเมตร

  - พื้นที่ส่วนกลาง เช่น ทางเดิน ห้องโถง ฯลฯ 20,968.92 ตารางเมตร

-   พื้นที่จอดรถ 57,456.00 ตารางเมตร

ศูนย์การค้า เอ็ม บี เค เซ็นเตอร์ เริ่มเปิดดำเนินการตั้งแต่ ปี 2528
ซึ่งในส่วนของพื้นที่ให้เช่าค้าปลีก ณ วันที่ 30 มิถุนายน 2548 เป็นจำนวน 92,594.98
ตารางเมตรนั้น ได้เน้นจุดขายที่ความทันสมัยและความหลากหลายครบครันของสินค้าและบริการ

(ค) ลักษณะของการให้เช่าพื้นที่

MBK แบ่งลักษณะการให้เช่าพื้นที่ออกเป็น 2 ประเภท คือ

1.  การให้เช่าพื้นที่ระยะยาว มีกำหนดระยะเวลาเช่ามากกว่า 3 ปี
    พร้อมเก็บค่าเช่าล่วงหน้าตลอดอายุสัญญาเช่า

2. การให้เช่าพื้นที่ระยะสั้น มีกำหนดระยะเวลาเช่า 1 ปี ถึง 3 ปี เรียกเก็บค่าเช่าเป็นรายเดือน
นอกจากรายได้จากการเช่าพื้นที่ระยะสั้นและระยะยาวแล้ว รายได้อีกส่วนหนึ่งมาจาก

-   รายได้จากค่าบริการซึ่งเรียกเก็บจากลูกค้า
    เพื่อที่จะนำไปใช้ในการซ่อมบำรุงตัวอาคารและเครื่องจักรต่างๆ ค่าทำความสะอาด
    ค่าบริการรักษาความปลอดภัย ค่าไฟฟ้า ค่าน้ำประปาฯลฯ สำหรับพื้นที่ส่วนกลาง

-   รายได้จากการให้บริการที่จอดรถภายใน และรอบตัวอาคารศูนย์การค้าเอ็ม บี เค เซ็นเตอร์

-   รายได้จากค่าเช่าพื้นที่และค่าบริการจากการจัดนิทรรศการ

-   รายได้จากค่าเช่าพื้นที่โฆษณา และป้ายโฆษณาภายในศูนย์ฯ

(ง) อัตราการเช่าพื้นที่ (Occupancy Rate) ในระยะเวลา 3 ปีที่ผ่านมา

โดยอัตราการเช่าในระยะเวลา 3 ปีที่ผ่านมาเฉลี่ยอยู่ในอัตรา 99% - 100%
ของจำนวนพื้นที่ทั้งหมด

(จ) ปัจจัยที่มีผลกระทบต่อโอกาสหรือข้อจำกัดการประกอบธุรกิจ

-   ผลกระทบจากปัจจัยภายนอก

ชาวต่างประเทศที่เดินทางมาท่องเที่ยวประเทศไทย ส่วนหนึ่งจะต้องเดินทางมาใช้บริการที่ศูนย์ฯ
ซึ่งผู้ใช้บริการส่วนนี้มีสัดส่วนกว่า 25% ของผู้ใช้บริการทั้งหมดของศูนย์ฯ ดังนั้นในช่วงปลายปีที่ผ่านมา
การเกิดภัยธรรมชาติในจังหวัดท่องเที่ยวชายฝั่งทะเลอันดามัน
ก่อให้เกิดความสูญเสียต่อชีวิตและทรัพย์สิน
ทำให้ชาวต่างชาติเดินทางเข้ามาท่องเที่ยวน้อยลงอันมีผลให้จำนวนนักท่องเที่ยวชาว

ชาวต่างชาติที่เข้ามาใช้บริการในศูนย์ฯ ก็ลดจำนวนลงบ้าง หลังจากเกิดเหตุการณ์ดังกล่าว MBK
ในฐานะผู้บริหารศูนย์การค้าเอ็ม บี เค เซ็นเตอร์
ต้องคำนึงถึงความปลอดภัยของผู้มาใช้บริการศูนย์ฯ เป็นพิเศษ จึงดำเนินการเพิ่มมาตรการป้องกันภัย
มีการเฝ้าระวังและติดตามข่าวสารอย่างต่อเนื่อง
มีการป้องกันพร้อมจัดเจ้าหน้าที่รักษาความปลอดภัยและเจ้าหน้าที่ตำรวจร่วมตรวจสอบบุคคลและรถยนต์
รถจักรยานยนต์ ที่ผ่านเข้า - ออก ภายในศูนย์ฯ อย่างเข้มงวดรัดกุม
ตลอดจนมีการฝึกอบรมพนักงานที่เกี่ยวข้องให้มีความรู้ความเข้าใจ และทักษะ
เพื่อเตรียมพร้อมป้องกันเหตุการณ์ที่ไม่อาจคาดการณ์ได้ล่วงหน้าได้ทันท่วงที

-   ผลกระทบจากภาวะเศรษฐกิจถดถอย

  เนื่องจากภาวะเศรษฐกิจถดถอย และจากการปรับราคาน้ำมันดิบสูงขึ้นในตลาดโลก
  มีผลทำให้ต้นทุนการบริหารศูนย์การค้าและต้นทุนสินค้าเพิ่มสูงขึ้น
  ตลอดจนอำนาจซื้อของผู้บริโภคลดลงจึงชลอการใช้จ่ายในการซื้อสินค้าและบริการ

  (2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการที่สำคัญ

    1.  กลยุทธ์การแข่งขัน

ศูนย์การค้า เอ็ม บี เค เซ็นเตอร์
ยังคงเน้นจุดขายในด้านความทันสมัยและหลากหลายครบครันของสินค้า
ซึ่งเป็นจุดเด่นที่แตกต่างจากศูนย์การค้าในบริเวณใกล้เคียง ทั้งนี้ ในรอบปีที่ผ่านมา ศูนย์ฯ
ตั้งเป้าที่จะเพิ่มจำนวนนักท่องเที่ยวให้เข้ามาใช้บริการให้มากยิ่งขึ้น
ด้วยเล็งเห็นว่าเป็นกลุ่มที่มีกำลังซื้อสูง
มีการจัดทำบัตรส่วนลดพิเศษสำหรับลูกค้าชาวต่างชาติโดยเฉพาะ พร้อมกับสนับสนุนให้ร้านค้ามี
Website เป็นของตนเองจึงได้ทำการพัฒนา Website ให้กับร้านค้าภายในศูนย์ฯ
เพื่อเพิ่มช่องทางในการติดต่อกับลูกค้าและตอบรับกับความต้องการของผู้ใช้บริการออนไลน์ที่เพิ่มขึ้น

นอกจากนี้
ศูนย์ฯยังได้จัดหลักสูตรอบรมวิชาภาษาอังกฤษรวมถึงจัดอบรมกลยุทธ์และเทคนิคการขายด้านต่างๆ
ให้กับร้านค้าอย่างต่อเนื่อง ตลอดจนพัฒนาและประชาสัมพันธ์ Website ของศูนย์ฯ
ให้นักท่องเที่ยวรู้จักมากยิ่งขึ้น

2. ลักษณะลูกค้า แบ่งเป็น

2.1 ลักษณะลูกค้าและกลุ่มลูกค้าเป้าหมาย

2.1.1 ผู้เช่าหลัก (Anchor Tenant)

MBK จะคำนึงถึงผู้เช่าหลักที่จะดึงดูดลูกค้าที่มาใช้บริการให้เกิดความสนใจ
และกลับมาใช้บริการอย่างสม่ำเสมอ เช่น ห้างสรรพสินค้าโตคิว โรงภาพยนตร์ โบว์ลิ่ง
คาราโอเกะ ศูนย์รวมโทรศัพท์มือถือและอุปกรณ์ โดย MBK
จะคัดเลือกผู้เช่าที่มีความเหมาะสมตรงกับกลุ่มเป้าหมาย รวมทั้งมีฐานะการเงินที่มั่นคง

2.1.2 ผู้เช่ารายย่อย

MBK มีการคัดเลือกร้านค้าปลีก (Retail Shop) ที่มีสินค้าและบริการที่มีคุณภาพ
เพื่อตอบสนองความต้องการของลูกค้า

2.1.3 ผู้ใช้บริการและซื้อสินค้าภายในศูนย์ฯ เนื่องจาก ศูนย์การค้า เอ็ม บี เค เซ็นเตอร์
เป็นศูนย์การค้าครบวงจรมีสินค้าหลากหลายจึงทำให้มีฐานลูกค้ากว้างครอบคลุมคนหลายกลุ่ม เช่น
นักเรียน นักศึกษา คนวัยทำงาน

ทั้งนี้ MBK ได้ให้ความสำคัญกับรูปแบบและการใช้งานขององค์ประกอบต่างๆ ภายในศูนย์ ฯ
เช่นทางเดิน ลิฟท์ ห้องน้ำ โดย MBK ได้ทำการปรับปรุงพื้นที่ (Renovation)
มาโดยตลอดนับตั้งแต่ปี 2542 เพื่อให้เกิดบรรยากาศในการจับจ่ายใช้สอยมากขึ้น มีความทันสมัย
รวมถึงการใช้ประโยชน์สูงสุดจากพื้นที่ทุกตารางเมตร
อีกทั้งทำให้ลูกค้าที่มาใช้บริการก็จะได้รับความสะดวกสบายทั้งที่จอดรถ ห้องน้ำ
และให้ลูกค้ามีความปลอดภัยตลอดเวลาที่อยู่ในศูนย์ฯ

  ในบริเวณพื้นที่ให้เช่าซึ่งมีพื้นที่รวม 166,250.22 ตารางเมตร นั้น ณ วันที่ 30 มิถุนายน 2548
  ได้แบ่งเป็นพื้นที่ให้เช่าแก่ร้านค้าปลีกและสำนักงานให้เช่า รวม 110,195.52 ตารางเมตร

พื้นที่ส่วนศูนย์การค้า ซึ่งได้แบ่งเป็นพื้นที่ให้เช่าแก่ร้านค้า จำนวน 92,594.98 ตารางเมตร
และพื้นที่ส่วนเอ็ม บี เค ทาวเวอร์ ชั้นที่ 9-20 ซึ่งแบ่งเป็นพื้นที่สำนักงานให้เช่า จำนวน
17,600.54 ตารางเมตร รวม 110,195.52 ตารางเมตร นั้น มีผู้เช่าหลัก 8 ลำดับแรก ณ วันที่
30 มิถุนายน 2548 คิดเป็นเนื้อที่ 70,532.23 ตารางเมตร มีรายละเอียดดังนี้

  ลำดับที่ ชื่อบริษัท/ห้าง/ร้าน ขนาดพื้นที่ (ตารางเมตร) ร้อยละของพื้นที่

  1 กลุ่มธนชาต 17,667.33 16.03

  2 บริษัท เอส เอฟ ซีเนม่า ซิตี้ จำกัด 15,758.69 14.30

  3 บริษัท กรุงเทพ - โตคิว สรรพสินค้า จำกัด 12,000.00 10.89

  4 บริษัท เอส.ซี.พี. แมเน็จเมนท์ จำกัด 8,608.66 7.81

  5 บริษัท ปทุมวัน ไลท์ จำกัด 5,350.34 4.86

  6 บริษัท ซี แอนด์ เอ็น เซ็นเตอร์ จำกัด 4,486.00 4.07

  7 บริษัท สยามวันวาน จำกัด 3,846.46 3.49

  8 บริษัท แกแล็คซี่ พร็อพเพอร์ตี้ จำกัด 2,814.75 2.55

  รวมพื้นที่ 70,532.23 64.01

(2) สภาพการแข่งขัน

    1.  สภาพการแข่งขัน

 สภาพการแข่งขันของผู้ประกอบการให้เช่าค้าปลีก เกรดเอ ย่านใจกลางเมืองยังคงไม่มีการแข่งขันสูงเหมือนเช่นในหลายๆปีที่ผ่านมา เนื่องจากปริมาณพื้นที่เช้าค้าปลีกเกรดเอย่านใจกลางเมืองยังคงมีไม่เพียงพอกับความต้องการของผู้เช่าโดยเฉพาะพื้นที่ค้าปลีกย่านปทุมวัน ยังคงเป็นที่ต้องการอันดับต้นๆ ของตลาดโดยทั่วไปอย่างต่อเนื่อง

2.  จำนวนคู่แข่งขัน

ในธุรกิจศูนย์การค้าบริเวณสี่แยกปทุมวัน แม้ว่าจะมีผู้ประกอบการหลายรายก็ตาม แต่ทาง MBK
ได้มีการวางตำแหน่งทางการตลาด (Market Positioning)
ที่แตกต่างอย่างชัดเจนจากคู่แข่งในบริเวณใกล้เคียง โดยทาง MBK
มีกลุ่มผู้ใช้บริการหลักคือกลุ่มวัยรุ่น พนักงานที่เริ่มทำงานใหม่ และชาวต่างชาติ ทำให้ ศูนย์การค้า
เอ็ม บี เค เซ็นเตอร์ มีกลุ่มลูกค้าทั้งผู้เช่าและผู้เข้าใช้บริการแตกต่างกับคู่แข่งขันอย่างเห็นได้ชัด

3.  สถานภาพและศักยภาพในการแข่งขัน

ด้วยความเหมาะสมของทำเลที่ตั้ง ความพร้อมทางด้านบุคลากร ตลอดจนสภาพคล่องทางการเงิน
ทำให้การดำเนินธุรกิจเป็นไปโดยราบรื่นส่งผลดีต่อผลประกอบการในรอบหลายปีที่ผ่านมา
อัตราเช่าพื้นที่ที่อยู่ในระดับ 99%-100%
ทั้งจำนวนผู้เข้าใช้บริการที่สูงสุดอันดับหนึ่งเทียบกับศูนย์การค้าอื่นๆย่านใจกลางเมือง
ชี้ให้เห็นถึงสถานภาพและศักยภาพในการแข่งขันโดยรวมได้เป็นอย่างดี

  4. แนวโน้มภาวะอุตสาหกรรมและสภาพการแข่งขันในอนาคต

ภาพรวมธุรกิจค้าปลีกปี 2548 มีแนวโน้มการเติบโตอย่างต่อเนื่อง
แม้เหตุการณ์ธรณีพิบัติคลื่นยักษ์ซึนามิจะยังคงส่งผลกระทบต่ออุตสาหกรรมการท่องเที่ยวโดยรวมแต่ยังเชื่อว่าภาคอุต

สาหกรรมค้าปลีกยังคงมีการขยายตัวอย่างต่อเนื่องตามสภาพเศรษฐกิจที่เติบโตอย่างต่อเนื่อง
แต่ทั้งนี้ยังคงต้องพิจารณาถึงตัวแปรที่อาจส่งผลโดยตรง เช่น ราคาน้ำมันที่ปรับตัวสูงขึ้นอย่างต่อเนื่อง
เป็นต้น

(3) การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

(2) ผลกระทบต่อสิ่งแวดล้อม

  ผลกระทบต่อสิ่งแวดล้อมอันเกิดจากการดำเนินธุรกิจในอาคาร ศูนย์การค้า เอ็ม บี เค เซ็นเตอร์

  1. มลพิษที่เกิดจากอาคารศูนย์การค้า เอ็ม บี เค เซ็นเตอร์ และมีผลกระทบต่อสิ่งแวดล้อม
  ได้แก่

  1.1 น้ำทิ้งจากอาคาร (MBK CENTER, TOKYU, MBK TOWER, PATHUMWAN PRINCESS
  HOTEL)

  1.2 กากของเสียที่เกิดจากระบบบำบัดน้ำเสีย

1.3 คุณภาพอากาศเนื่องจากนำน้ำ RECYCLE มาใช้ในระบบ COOLING TOWER

  2. หน่วยงานราชการที่ควบคุมและดำเนินการเกี่ยวกับผลกระทบต่อสิ่งแวดล้อม

2.1 กรมควบคุมมลพิษ กระทรวงวิทยาศาสตร์

2.2 กรมอนามัย กระทรวงสาธารณสุข

2.3 กองควบคุมคุณภาพน้ำ กทม.

  3. การดำเนินการเพื่อลดผลกระทบเกี่ยวกับสิ่งแวดล้อม

3.1 การบำบัดน้ำทิ้งจากอาคาร

ศูนย์การค้า เอ็ม บี เค เซ็นเตอร์ มีระบบบำบัดน้ำเสียแบบ DEEP SHAFT
(เป็นระบบบำบัดน้ำเสียแบบ AS ชนิดหนึ่ง) เริ่มดำเนินการตั้งแต่ปี 2539 เป็นต้นมา
ซึ่งบำบัดน้ำเสียที่เกิดจากกิจกรรมต่าง ๆ ในอาคารทั้งหมด ได้แก่ MBK SHOPPING CENTER,
PATHUMWAN PRINCESS HOTEL, MBK TOWER, TOKYU
ในการดำเนินงานควบคุมดูแลระบบบำบัดน้ำเสีย มีการจดบันทึก
และรายงานผลการปฏิบัติอย่างต่อเนื่อง
และมีการเก็บตัวอย่างน้ำส่งห้องปฏิบัติการเป็นประจำทุกเดือน เพื่อตรวจสอบคุณภาพน้ำ
ซึ่งสามารถบำบัดน้ำได้ตามมาตรฐานอาคารประเภท ก. ทั้งนี้เป็นการปฏิบัติตามนโยบายบรรษัทภิบาล
(GOOD CORPORATE GOVERNANCE) ของ MBK

3.2 กากของเสียที่เกิดจากระบบบำบัดน้ำเสีย

ส่วนกากของเสียที่เกิดขึ้นจากการบำบัดน้ำเสีย จ้างผู้รับเหมาให้ดำเนินการขนย้าย
เพื่อนำไปทิ้งให้ถูกสุขลักษณะ มีปริมาณ 2 ตันต่อสัปดาห์

3.3 คุณภาพอากาศเนื่องจากนำน้ำ RECYCLE มาใช้ในระบบ COOLING TOWER

น้ำ RECYCLE ก่อนนำไปใช้ในระบบ CLEANING เพื่อล้างพื้นรอบอาคาร และใช้ในระบบ

COOLING TOWER ได้ผ่านขั้นตอนการกรองเอาสารแขวนลอยออกหลายขั้นตอน
และเติมคลอรีนเพื่อฆ่าเชื้อโรค (CHLORINE DIOXIDE DISINFECTION) เพื่อให้คุณภาพน้ำ
RECYCLE เหมาะสมและปลอดภัยต่อการนำไปใช้งาน โดยเฉพาะส่วนที่นำไปใช้ในระบบ COOLING
TOWER

4. รายจ่ายการลงทุนในการควบคุมสิ่งแวดล้อม ในระยะ 3 ปีที่ผ่านมา
หรือคาดว่าจะมีการลงทุนในอนาคต

  4.1 รายจ่ายการลงทุนในการควบคุมสิ่งแวดล้อม ในระยะ 3 ปีที่ผ่านมา มีค่าใช้จ่ายในการ

OPERATE และ MAINTENANCE เป็นเงิน 11,191,339.40 บาท (แบ่งเป็นค่าซ่อมบำรุง
5,710,463.48 บาท และค่าไฟฟ้า 5,480,876.40 บาท)

4.2 รายจ่ายการลงทุนในการควบคุมสิ่งแวดล้อมที่คาดว่าจะมีในอนาคต มูลค่ากว่า 20 ล้านบาท
เพื่อขยายบ่อพักน้ำเสีย และปรับปรุงประสิทธิภาพของเครื่องจักร

5. ผลการปฏิบัติงาน 3 ปี ที่ผ่านมา ตั้งแต่ปี 2545- ปัจจุบัน

MBK สามารถบำบัดน้ำเสียได้คุณภาพตามมาตรฐานอาคารประเภท ก. (8 PARAMETER)
แต่อาจมีบางช่วงที่ผลวิเคราะห์ บางพารามิเตอร์สูงกว่ามาตรฐานเล็กน้อย
เนื่องจากมีการทดลองปรับเปลี่ยนค่าในการควบคุมระบบ
หรือความเข้มข้นของน้ำเสียในบางขณะมากเกินไป

  6. ข้อพิพาทเกี่ยวกับสิ่งแวดล้อม

  -ไม่มี -

(4) งานที่ยังไม่ส่งมอบ

-ไม่มี-

2) ธุรกิจโรงแรมและการท่องเที่ยว

ธุรกิจโรงแรม ดำเนินธุรกิจโดย บริษัท เอ็ม บี เค จำกัด (มหาชน) (MBK) บริษัท เอ็ม บี เค
โฮเต็ล แอนด์ รีสอร์ท จำกัด (MKB-HR) และบริษัท ทรัพย์สินธานี จำกัด (SSTN)

-   โรงแรมปทุมวัน ปริ๊นเซส ดำเนินธุรกิจโดย บริษัท เอ็ม บี เค จำกัด (มหาชน) (MBK)

(1) ลักษณะผลิตภัณฑ์หรือบริการ

ให้บริการในด้านต่างๆ เช่นการให้บริการด้านห้องพัก อาหารและเครื่องดื่ม ห้องสัมมนา
ห้องจัดเลี้ยง ศูนย์ออกกำลังกาย นอกจากนั้นยังมีศูนย์สุขภาพ เฮลท์สปา ที่เต็มรูปแบบ มีรายละเอียด
ดังนี้

1.1 ห้องพัก มีจำนวน 462 ห้อง ประกอบด้วยห้องแบบธรรมดา 402 ห้อง และแบบเอ็กเซ็คคูทีฟ
สวีท 60 ห้อง และยังมี เอ็กเซ็คคูทีฟ เลาน์จ บิซิเนสเซ็นเตอร์ และให้บริการอินเตอร์เน็ท

1.2 ห้องอาหาร ประกอบด้วย ล็อบบี้บิสโตร ซึ่งเป็นห้องอาหารหลัก เปิดบริการ 24 ชั่วโมง
นอกจากนี้ ยังมีห้องอาหารเกาหลี “คองจู” และห้องอาหารญี่ปุ่น “นาเบ-ญ่า” ซึ่งมีชื่อเสียง
ห้องอาหารเดอะลูป ซึ่งอยู่ริมสระว่ายน้ำ ล๊อบบี้บาร์ และคุ๊กกี้คอร์นเนอร์
นอกจากนี้มีบริการรูมเซอร์วิส 24 ชั่วโมงเสิร์ฟอาหารถึงห้องพัก

1.3 ห้องสัมมนาและจัดเลี้ยง ประกอบด้วยห้อง บอลรูม สำหรับจัดงานได้ถึง 300 คน และ
ห้องสัมมนา 2 ห้อง แต่ละห้องสามารถรับคนได้ 100 คน และห้องประชุมย่อยอีก 2 ห้อง

1.4 ศูนย์ออกกำลังกาย “ ดิโอลิมปิคคลับ ” ปัจจุบันมีจำนวนสมาชิกเกือบสองพันคน
ประกอบด้วยห้องออกกำลังกายขนาดใหญ่ มีอุปกรณ์เครื่องมือที่ทันสมัย ห้องอบซาวน่า/สตีม
สระว่ายน้ำ ซึ่งมีสระจาคุสซี่น้ำวนอีก 2 สระ เป็นระบบน้ำร้อน/เย็น คอร์ทเทนนิสหญ้าเทียม 2
คอร์ท คอร์ทสควอช 2 คอร์ท ห้องอาโรบิคขนาดใหญ่ ลู่วิ่ง และกิจกรรมกีฬาอเนกประสงค์อื่น ๆ
สำหรับสมาชิก

1.5 ธารธาราสปา ซึ่งได้เริ่มเปิดดำเนินการเมื่อกลางปี 2545 โดยทำธุรกิจศูนย์สุขภาพเฮล์ทสปา
อย่างเต็มรูปแบบและมีแพทย์ประจำ

  (2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

โรงแรมปทุมวัน ปริ๊นเซส
ยังคงมุ่งเน้นในเรื่องของราคาอันสมเหตุสมผลต่อต้นทุนและปริมาณความพึงพอใจของลูกค้า
โดยโรงแรมจะยังคงไม่มีการเสนอขาย “ตัดราคา” จากคู่แข่งโดยรวม
แต่หากจะมุ่งเน้นให้เห็นถึงความสะดวกสบายจากการเข้าพัก
และความคาดหวังเป็นการเปรียบเทียบกับราคาที่สมเหตุสมผล เป็นหลัก
นอกจากนี้โรงแรมยังมีนโยบายมอบสิ่งกำนัลหรือ
โบนัสให้แก่ลูกค้าที่ให้การสนับสนุนอย่างประจำและต่อเนื่องเรื่อยมาด้วยเช่นกัน

2.  ลักษณะลูกค้าและกลุ่มลูกค้าเป้าหมาย

โรงแรมปทุมวัน ปริ๊นเซส จะยังคงมุ่งเน้นกลุ่มลูกค้าที่ยังคงมีศักยภาพในการซื้อสูง
และกลุ่มลูกค้าที่มีเป้าหมายอัน “ชัดเจน” สำหรับการเข้าพักโรงแรมในกรุงเทพฯ อันได้แก่
การช็อปปิ้ง บันเทิง โภชนาการ ติดต่อธุรกิจและการประชุมสัมมนา
ซึ่งจากสิ่งเหล่านี้จะทำให้โรงแรมสามารถเอื้ออำ

นวยความสะดวก ในกรุงเทพฯ เท่านั้น

กลุ่มลูกค้าหลัก ได้แก่ลูกค้าจากประเทศสิงคโปร์ ออสเตรเลีย ฮ่องกง ญี่ปุ่น สหรัฐอเมริกา
และอังกฤษ เนื่องจากยังคงเป็นกลุ่มประเทศซึ่งยังคงมีศักยภาพทางการเงินและเศรษฐกิจสูง

กลุ่มลูกค้ารอง ได้แก่กลุ่มลูกค้าที่มีการพักในกรุงเทพฯ เป็นการระหว่างทางหรือเชื่อมต่อสายการบิน
และหมายรวมถึงกลุ่มลูกค้าที่มีฤดูกาลท่องเที่ยวในบางช่วงของปีอันได้แก่กลุ่มประเทศยุโรป
สแกนดิเนเวีย นิวซีแลนด์ และกลุ่มประเทศในตะวันออกกลาง

3.  การจำหน่ายและช่องทางการจำหน่าย

-   การเสนอขาย โดยตรงกับบริษัทประกอบธุรกิจ และห้างร้าน

-   การเสนอขาย ผ่านบริษัททัวร์ ตามภูมิภาคต่างๆ ทั่วโลกทั้งในและต่างประเทศ

-   การเสนอขายผ่านสื่ออิเล็คโทรนิค หรือ เว็บไซด์

-   การเสนอขายผ่านระบบสายการบินชั้นนำ

-   การเสนอขายผ่านสิ่งพิมพ์ สื่อโฆษณา และประชาสัมพันธ์

-   การเสนอขายตามงานส่งเสริมการท่องเที่ยวต่างๆ

-   การเสนอขายโดยผ่านช่องทางของเครือข่ายโรงแรมนั คือ กลุ่มรอยัลปริ๊นเซส

  (ข) สภาพการแข่งขันภายในอุตสาหกรรม

1.  สภาพการแข่งขัน

ปัจจุบันธุรกิจโรงแรม มีการแข่งขันค่อนข้างสูง มีการแย่งลูกค้ากันค่อนข้างมาก แต่อย่างไรก็ตาม
โรงแรมปทุมวัน ปริ๊นเซส ไม่ได้รับผลกระทบจากการแข่งขันมากนัก เนื่องจากทำเลที่ตั้ง
คุณภาพและราคาค่าห้องพักของโรงแรมเป็นที่ดึงดูดนักท่องเที่ยวซึ่งเป็นตลาดหลักได้
ทำให้อัตราการเข้าพักไม่เคยลดต่ำลงแต่ประการใด

2.  จำนวนคู่แข่งโดยประมาณและขนาดของบริษัทเมื่อเปรียบเทียบกับคู่แข่ง

พิจารณาจากความใกล้เคียงของตลาด ขนาดห้องพัก สิ่งอำนวยความสะดวก ความต้องการจากตลาด
และกลุ่มลูกค้าหลัก
สามารถที่จะเปรียบเทียบการแข่งขันจากโรงแรมในละแวกเดียวกันและอยู่ในระดับสี่ดาวด้วยกันแล้ว
โรงแรมปทุมวัน ปริ๊นเซส ได้ประสบความสำเร็จในด้านอัตราการเข้าพักและ
ราคาห้องพักซึ่งอยู่ในระดับต้นๆ เมื่อเปรียบเทียบกับคู่แข่งขันดังกล่าว

3.  สถานภาพและศักยภาพในการแข่งขัน

โรงแรมปทุมวัน ปริ๊นเซส คาดว่ายังอยู่ในระดับดี
เนื่องจากสถิติที่ผ่านมาและการสำรองห้องพักในอนาคต
ยังปรากฏความสม่ำเสมอของผู้ใช้บริการและเป็นตัวเลขที่แน่ชัดจากกลุ่มเป้าหมายหลักของโรงแรม
ขณะเดียวกันในช่วงต่อสัญญาการขายผ่านบริษัทท่องเที่ยวก็ได้รับการยินยอมให้ปรับราคาขายขึ้น
ในทุกภูมิภาคของโลกอันสามารถที่จะสะท้อนให้เห็นความต้องการในอนาคตที่ดีเพิ่มขึ้นด้วยเช่นกัน

4.  แนวโน้มภาวะอุตสาหกรรมและสภาพการแข่งขันในอนาคต

    -   ปัญหาเศรษฐกิจโดยรวมของโลก
        นักท่องเที่ยวมีการเปลี่ยนพฤติกรรมการเข้าพักและไม่เดินทางมายังประเทศไทย
        และกรุงเทพฯ ซึ่งทำให้นักท่องเที่ยวชาวต่างชาติมาประเทศไทยน้อยลง

    -   ปัญหาผลกระทบจากภัยธรรมชาติคลื่นยักษ์ซึนามิ เมื่อวันที่ 26 ธ.ค.47 ที่ผ่านมา
        ทำให้นักท่องเที่ยวหวาดกลัว เนื่องจากมีผู้เสียชีวิตเป็นจำนวนมากด้านฝั่งอันดามัน

    -   จำนวนห้องพักที่เพิ่มสูงขึ้นในกรุงเทพฯ อันเนื่องมาจากการผุดขึ้นของโรงแรมใหม่ๆ

  ในอนาคต

-   เนื่องจากเป็นโรงแรมใน “กรุงเทพฯ” และจุดขายหลักคืออำนวยความสะดวกสบาย

  ในกรุงเทพฯ ดังนั้น ปัจจัยที่ส่งผลกระทบโดยตรงกับการเข้าพัก
  ของโรงแรมได้แก่ปัญหาสิ่งแวดล้อม และการจราจร ปัญหา มลภาวะ
  ตลอดจนปัญหาผู้ขายสินค้าเอาเปรียบผู้ซื้ออันส่งผลต่อจุดขายของโรงแรมโดยตรง

(3) การจัดหาผลิตภัณฑ์หรือบริการ

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

  - ไม่มี -

(ข) ผลกระทบต่อสิ่งแวดล้อม

มีการดำเนินการเรื่องผลกระทบต่อสิ่งแวดล้อมเป็นอย่างเดียวกันกับธุรกิจศูนย์การค้าเนื่องจากโรงแรมปทุมวันปริ๊นเซสอยู่ในอาคารเดียวกันกับศูนย์การค้าเอ็ม
บี เค เซ็นเตอร์

(4) งานที่ยังไม่ส่งมอบ

- ไม่มี-

-   โรงแรมเชอราตัน กระบี่ บีช รีสอร์ท

  ดำเนินธุรกิจโดย บริษัท เอ็ม บี เค โฮเต็ล แอนด์ รีสอร์ท จำกัด (MKB-HR)

1.  ลักษณะผลิตภัณฑ์หรือบริการ

ให้บริการด้านห้องพัก อาหารและเครื่องดื่ม ห้องสัมมนา ห้องจัดเลี้ยง สถานที่ออกกำลังกาย
ศูนย์สุขภาพสปา และส่วนของสันทนาการและกิจกรรมสำหรับแขกที่มาท่องเที่ยว/พักผ่อน

1.1 ห้องพักมีจำนวน 246 ห้อง ประกอบด้วยห้องแบบธรรมดา 210 ห้อง แบบคลับรูมของเชอราตัน
30 ห้อง และห้องสวีท 6 ห้อง มีอุปกรณ์ครบสำหรับการพักผ่อนอย่างแท้จริง
รวมทั้งบริการอินเตอร์เน็ทในห้องพักด้วย

1.2 ห้องอาหารประกอบด้วย

- ห้องอาหาร แมงกูสทีน ซึ่งเป็นห้องอาหารหลัก เปิดบริการตั้งแต่ 6.00 น. - 23.00 น.
บริการรูมเซอร์วิสเสริฟอาหารถึงห้องพัก 24 ชั่วโมง

- ห้องอาหารเก็กโก้ เป็นแบบเปิดโล่งอยู่ใกล้หาด
เสริฟอาหารอิตาเลี่ยนและอาหารทะเลเป็นหลักบรรยากาศ สบายๆ เปิดตั้งแต่ 11.00 น. ถึง
23.00 น.

- โคโค วิด้า เป็น ไนท์คลับ/เล้าชน์ ฟังเพลง เปิดตั้งแต่ 12.00 น. ถึง 01.00 น.

ซึ่งทั้งห้องอาหารเก็กโก้และโคโค
วิด้าเสริฟอาหารและเครื่องดื่มให้แขกที่ใช้บริการสระว่ายน้ำและชายหาด

- มาร์ตีนี่ส์ เป็นล็อบบี้เล้าชน์ เปิดตั้งแต่ 8.00 น. ถึง 01.00 น. เสิร์ฟเครื่องดื่มและ

สแน็คบรรยากาศสบายๆ ชมพระอาทิตย์ตกและวิวสวยๆ

1.3 สถานออกกำลังกายเฮลท์คลับ และสันทนาการ/กิจกรรมต่างๆ เพื่อให้แขกไม่รู้สึกเบื่อ
ห้องออกกำลังกายมีอุปกรณ์ครบครัน คอร์ทเทนนิส 1 คอร์ท จักรยานเสือภูเขา เรือคายัค เรือแคนู
วินเสริ์ฟ เรือใบ เรือแคทธามาราน ท่องเที่ยวนอกสถานที่ เช่น ล่องแก่ง น้ำตก เดินป่า ฯลฯ

1.4 ห้องสัมมนาและจัดเลี้ยง เป็นห้องบอลรูมจุคนได้ประมาณ 200-240 คน
สามารถแบ่งออกได้เป็น 2 ห้องย่อย และมีห้องประชุมเล็กจุคนได้ประมาณ 30 คน
อยู่กลางสวนป่าโกงกาง ขณะนี้ได้ทำการก่อสร้างห้องประชุมเพิ่มเติม สามารถจุคนได้ประมาณ
120-150 คน สามารถแบ่งออกเป็น 2 ห้องย่อยได้เช่นกัน

1.5 แมนดารา สปา ด้วยชื่อเสียงและความเชื่อถือในมาตรฐานระดับสากล
ทำให้เป็นที่รู้จักของแขกต่างชาติ

  (2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

โรงแรมเชอราตันกระบี่ บีช รีสอร์ท ก็ใช้ช่องทางการจัดจำหน่ายโดยผ่านเครือข่ายของสตาร์วูด
ซึ่งเชื่อมโยงไปทั่วโลกและสตาร์วูดพรีเฟอร์เกสท์โปรแกรมเป็นการสะสมแต้มของลูกค้าโรงแรมทั่วโลก

2.  ลักษณะลูกค้าและกลุ่มลูกค้าเป้าหมาย

ส่วนโรงแรมเชอราตันกระบี่บีช รีสอร์ท เน้นตลาดนักท่องเที่ยวที่มาพักผ่อนเป็นหลัก กลุ่มลูกค้าหลัก
โดย

ผ่านบริษัท่องเที่ยวทั้งในและต่างประเทศ นอกจากนี้ยังส่งเสริมลูกค้ากลุ่มสัมมนาและบริษัทต่างๆ
เพื่อจัดประชุมและให้รางวัลพนักงาน กลุ่มลูกค้าหลักได้แก่นักท่องเที่ยวจากยุโรปและเอเซีย
นอกจากนี้จะมีออสเตรเลีย อเมริกา และแคนาดา

3.  การจำหน่ายและช่องทางการจำหน่าย

-   การเสนอขาย โดยตรงกับบริษัทประกอบธุรกิจ และห้างร้าน

-   การเสนอขายผ่านสื่ออิเล็คโทรนิค หรือ เว็บไซด์

-   การเสนอขายผ่านระบบสายการบินชั้นนำ

-   การเสนอขายผ่านสิ่งพิมพ์ สื่อโฆษณา และประชาสัมพันธ์

-   การเสนอขายตามงานส่งเสริมการท่องเที่ยวต่างๆ

-   การเสนอขายโดยผ่านช่องทางของเครือข่ายโรงแรมนั้น คือ กลุ่มสตาร์วูด

  (ข) สภาพการแข่งขันภายในอุตสาหกรรม

1.  สภาพการแข่งขัน

โรงแรมเชอราตัน กระบี่ บีช รีสอร์ท
ซึ่งเป็นโรงแรมที่ใช้ชื่อของเชนโรงแรมสากลเป็นที่รู้จักทั่วโลกและเป็นที่ยอมรับในมาตรฐานคุณภาพทั้งสถานที่และบริการอีกทั้งเป็นโรงแรมที่มีขนาดใหญ่
คือ มีจำนวนห้องพัก 246 ห้อง สามารถรองรับกลุ่มลูกค้าขนาดใหญ่ๆได้
หรือรับกลุ่มที่มาพร้อมกันทีเดียวหลายๆ กลุ่มได้

2.  จำนวนคู่แข่งโดยประมาณและขนาดของบริษัทเมื่อเปรียบเทียบกับคู่แข่ง

โรงแรมเชอราตัน กระบี่ บีช รีสอร์ท นับว่ายังไม่มีคู่แข่งโดยตรง
เนื่องจากโรงแรมอื่นไม่ได้เป็นโรงแรมเชนที่มีชื่อในระดับสากล

3.  สถานภาพและศักยภาพในการแข่งขันของบริษัทฯ

โรงแรมเชอราตัน กระบี่ บีช รีสอร์ท มีศักยภาพในระยะยาวดีมาก
เนื่องจากตัวจังหวัดกระบี่เองเริ่มมีชื่อเสียงในระดับโลก
และสนามบินก็มีแผนขยายเพื่อรองรับเครื่องบินขนาดใหญ่

4.  แนวโน้มภาวะอุตสาหกรรมและสภาพการแข่งขันในอนาคต

โรงแรมเชอราตัน กระบี่ บีช รีสอร์ท อาจประสบการแข่งขันที่รุนแรงในอนาคต
เนื่องจากจำนวนโรงแรมที่ก่อสร้างใหม่เพิ่มขึ้นมาก
อีกทั้งจะมีโรงแรมเชนระดับสากลจะเปิดกิจการในอีก 2-3 ปีข้างหน้าอีกหลายแห่ง
บางแห่งก็มีขนาดใกล้เคียงกันจึงเป็นไปได้ที่จะแย่งส่วนแบ่งการตลาดเดียวกับเชอราตัน กระบี่ บีช
รีสอร์ท

(3) การจัดหาผลิตภัณฑ์หรือบริการ

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

  - ไม่มี-

(ข) ผลกระทบต่อสิ่งแวดล้อม

โรงแรมเชอราตัน กระบี่ บีช รีสอร์ท
ได้มีมาตรการอย่างเข้มงวดในเรื่องผลกระทบต่อสิ่งแวดล้อมตั้งแต่เริ่มก่อสร้าง
โดยติดตั้งระบบกำจัดน้ำเสียและออกแบบภูมิทัศน์ให้คงสภาพธรรมชาติที่มีอยู่เดิมได้เกือบทั้งหมด

(4) งานที่ยังไม่ส่งมอบ

- ไม่มี-

-   โรงแรมรอยัลปริ๊นเซสระนอง ดำเนินธุรกิจโดย บริษัท ทรัพย์สินธานี จำกัด (SSTN)

    1.  ลักษณะผลิตภัณฑ์หรือบริการ

ให้บริการห้องพัก 138 ห้อง มีทั้งห้องธรรมดาและห้องสวีท
โดยทุกห้องมีน้ำแร่บริการให้อาบน้ำทุกห้อง นอกจากนั้นยังมีห้องบอลรูมซึ่งสามารถจุคนได้ถึง 1,000
คน และห้องสัมมนาย่อยจุคนได้ประมาณ 30-40 คน ห้องอาหารชื่อปริ๊นเซส คาเฟ่
ซึ่งเปิดบริการตั้งแต่ 06.00 น. ถึง 23.00 น. ห้องคาราโอเกะ เปิดบริการตั้งแต่ 19.00 น.
ถึง 01.00 น. ฟิตเนสคลับ ซึ่งปรับปรุงและขยายให้ทันสมัยขึ้น ห้องนวดตัว ห้องนวดเท้า
สระว่ายน้ำโอลิมปิคขนาดใหญ่และบ่อแช่น้ำแร่ 4 บ่อ

  (2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

โรงแรมรอยัลปริ๊นเซส ระนอง
ได้ปรับกลยุทธ์ใหม่โดยเน้นไปในเรื่องส่งเสริมการท่องเที่ยวในจังหวัดระนองมากขึ้น
โดยประสานกับการท่องเที่ยวแห่งประเทศไทยและสื่อมวลชน

2.  ลักษณะลูกค้าและกลุ่มลูกค้าเป้าหมาย

โรงแรมรอยัล ปริ๊นเซส ระนอง เน้นกลุ่มลูกค้าที่เป็นนักธุรกิจที่เข้ามาพำนักที่จังหวัดระนอง
และกลุ่มราชการ รวมถึงบริษัทต่างๆ ที่ต้องการจัดสัมมนา ลูกค้างานจัดเลี้ยงเช่นงานแต่งงาน
เป็นต้น
นอกจากนี้กำลังส่งเสริมการตลาดเพื่อดึงกลุ่มนักท่องเที่ยวธรรมชาติให้รู้จักจังหวัดระนองและพำนักที่โรงแรมฯ

3.  การจำหน่ายและช่องทางการจำหน่าย

-   การเสนอขาย โดยตรงกับบริษัทประกอบธุรกิจ และห้างร้าน

-   การเสนอขาย โดยแผ่นปลิวสำหรับเทศกาลพิเศษในแต่ละช่วงของปี เช่นเทศกาลรับปริญญา
    เทศกาลฤดูร้อน

-   การเสนอขายโดยตรงกับส่วนราชการ กระทรวง ทบวง กรม สำหรับการจัดอบรม
    และประชุมสัมมนา การเสนอขายผ่านคนกลาง โดยมีผลตอบแทน(คอมมิชชั่น)
    เช่นสมาคมโรงแรมไทย สมาคมธุรกิจการท่องเที่ยว ตลอดจนเจ้าของสื่ออินเตอร์เน็ตโดยทั่วไป

-   การเสนอขายตามงานส่งเสริมการท่องเที่ยวต่างๆ

-   การเสนอขายโดยผ่านช่องทางของเครือข่ายโรงแรม คือ กลุ่มรอยัลปริ๊นเซส

  (ข) สภาพการแข่งขันภายในอุตสาหกรรม

1.  สภาพการแข่งขัน

โรงแรมรอยัล ปริ๊นเซส ระนอง เป็นโรงแรม ที่ได้มาตรฐาน 4 ดาว
ในขณะที่โรงแรมอื่นในจังหวัดระนองอยู่ในระดับที่ต่ำกว่า

2.  จำนวนคู่แข่งโดยประมาณและขนาดของบริษัทเมื่อเปรียบเทียบกับคู่แข่ง

โรงแรมรอยัล ปริ๊นเซส ระนอง มีคู่แข่งอยู่แห่งเดียวที่มีระดับใกล้เคียงกัน คือ โรงแรมจันทร์สม
ธารา

3.  สถานภาพและศักยภาพในการแข่งขันของบริษัทฯ

  - ไม่มี -

4.  แนวโน้มภาวะอุตสาหกรรมและสภาพการแข่งขันในอนาคต

โรงแรมรอยัล ปริ๊นเซส ระนอง จะมีคู่แข่งเดิมคือ โรงแรมจันทร์สม ธารา
ซึ่งกำลังปรับปรุงใหม่หมดจะแล้วเสร็จปลายปี 2548 นี้ แต่ศักยภาพของจังหวัดระนองจะค่อยๆ
เติบโตขึ้น และมีแนวโน้มเป็นสถานที่ท่องเที่ยวเพื่อสุขภาพในอนาคต

(3) การจัดหาผลิตภัณฑ์หรือบริการ

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

  - ไม่มี -

(ข) ผลกระทบต่อสิ่งแวดล้อม

  - ไม่มี -

  (4) งานที่ยังไม่ส่งมอบ

- ไม่มี -

ธุรกิจการท่องเที่ยว

ดำเนินธุรกิจการท่องเที่ยวภายใต้ชื่อการค้า TRAVELALL โดยมีบริษัท แอ๊บโซลูท แทรเวิล จำกัด
เพื่อเป็นตัวแทนจำหน่ายบัตรโดยสารเครื่องบิน และบริษัท แอโร่สตาร์ ทัวส์ จำกัด
เพื่อดำเนินธุรกิจการท่องเที่ยวแบบครบวงจร

นอกจากนี้ได้ก่อตั้งบริษัทท่องเที่ยวเพื่อให้บริการจำหน่ายบัตรโดยสารเครื่องบิน จองโรงแรม รถเช่า
และจัดการการท่องเที่ยว เพื่อรองรับการขยายตัวของธุรกิจ

3) ธุรกิจพัฒนาอสังหาริมทรัพย์

ดำเนินธุรกิจโดย บริษัท แปลน เอสเตท จำกัด (PST) มีธุรกิจหลักคือธุรกิจพัฒนาที่ดินเพื่อขาย
ธุรกิจรับบริหารทรัพย์สิน ธุรกิจรับบริหารอาคารและชุมชน มีรายละเอียด ดังนี้

ธุรกิจพัฒนาที่ดินเพื่อขาย

  (1) ลักษณะผลิตภัณฑ์หรือบริการ

PST ได้ดำเนินการพัฒนาที่ดินเปล่าเพื่อขาย โดยมีรูปแบบการพัฒนาส่วนมากเป็นโครงการที่อยู่อาศัย
ซึ่งสินค้าที่ผลิตโดยส่วนมากจะเป็นบ้านเดี่ยวที่แบ่งเป็น 2 ลักษณะผลิตภัณฑ์ คือ
บ้านสร้างเสร็จพร้อมขาย และบ้านสั่งสร้าง โดยในปีที่ผ่านมา PST
ได้มีการพัฒนาบ้านสร้างเสร็จพร้อมขาย ในโครงการบ้านสวนริมหาดชะอำ จังหวัดเพชรบุรี จำนวน
36 แปลง ปัจจุบันคงเหลือเพียง 5 แปลงเท่านั้น
นอกจากนี้ได้มีการพัฒนาโครงการที่พักอาศัยในสนามกอล์ฟ Loch Palm จังหวัดภูเก็ต เนื้อที่ 38 ไร่
จำนวน 61 แปลง คาดว่าจะดำเนินการเปิดขายโครงการในไตรมาส 3 ปี 2548

  (2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

  ในปีที่ผ่านมาธุรกิจการพัฒนาที่ดินเพื่อขายมีกลยุทธ์การแข่งขันดังนี้

1.  ดำเนินการจัดหาที่ดินที่มีศักยภาพในการพัฒนาโครงการที่อยู่อาศัยและศึกษาวิเคราะห์ที่ดินเปล่าที่บริษัทภายในกลุ่มมีอยู่ว่าสามารถนำมาพัฒนาได้หรือไม่

2.  ขยายฐานการดำเนินธุรกิจจากพื้นที่ในกรุงเทพมหานคร ไปยังพื้นที่ต่าง

จังหวัดที่เป็นเมืองสำคัญ ๆ มากขึ้น เช่น จังหวัดภูเก็ต จังหวัดสุราษฎร์ธานี เป็นต้น

3.  PST
    มุ่งเน้นในเรื่องของแบบบ้านพักอาศัยที่มีความสวยงามและมีประโยชน์ในการใช้สอยพื้นที่ได้มาก
    รวมทั้งเรื่องการนำระบบเทคโนโลยีต่าง ๆ ที่สามารถอำนวยความสะดวกสบายให้กับลูกค้า
    นอกจากนี้มีนโยบายที่จะสร้างชุมชนพื้นที่สีเขียวภายในหมู่บ้านที่จะพัฒนาทุกแห่ง
    เพื่อเป็นการสร้างสภาพแวดล้อมที่ดีภายในชุมชน

4.  PST มุ่งเน้นในเรื่องคุณภาพของสินค้าที่ผลิต โดยมีการรับประกันคุณภาพตัวบ้านให้กับลูกค้า
    เป็นระยะเวลา 1 ปี นับจากวันรับมอบสินค้า
    และมีการจัดระบบรักษาความปลอดภัยภายในโครงการตลอด 24 ชั่วโมง

2.  ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายของธุรกิจพัฒนาที่ดินเพื่อขาย แบ่งออกได้ดังนี้

1.  กลุ่มลูกค้าที่มีความต้องการบ้านหลังแรก ที่มีรายได้ระดับปานกลางค่อนข้างสูง

ถึงระดับสูง ที่ต้องการที่พักอาศัยตั้งอยู่ในเขตใจกลางเมืองหรือเขตชุมชน

2.  กลุ่มลูกค้าที่มีความต้องการบ้านหลังที่สองในต่างจังหวัด ที่มีรายได้ระดับสูง ที่

ต้องการบ้านสำหรับไว้พักผ่อน

3.  กลุ่มนักลงทุนที่มีอสังหาริมทรัพย์ไว้ให้เช่า

3.  การจำหน่ายและช่องทางการจำหน่าย

PST มีการช่องทางการจำหน่ายสินค้าโดยผ่านช่องทางการจำหน่ายวิธีการขายตรง

ดังต่อไปนี้

1.  ทีมงานขายของ PST ซึ่งถือว่าเป็นส่วนสำคัญที่ทำให้การขายของ PST ประสบความสำเร็จ
    และบรรลุเป้าหมายที่ตั้งไว้ โดย PST
    มีการคัดเลือกและพัฒนาฝึกอบรมทีมงานขายเหล่านี้ให้มีความสามารถและทักษะในการดำเนินงานขายอย่างมีประสิทธิภาพ
    รวมทั้งมีการเก็บรวบรวมข้อมูลลูกค้าที่สนใจโครงการต่าง ๆ ของ PST
    เพื่อนำมาเป็นฐานข้อมูลลูกค้าในอนาคตของบริษัทต่อไป

2.  ผ่านตัวแทนขายต่าง ๆ ไม่ว่าจะเป็นนายหน้าจากบุคคลภายนอก พนักงานของ

บริษัท และพนักงานบริษัทในเครือ ซึ่ง PST มีการสร้างโปรแกรมด้านตัวแทนขายในรูปแบบเครือข่าย
โดยให้ข้อมูลและรายละเอียดเกี่ยวกับตัวสินค้าให้ตัวแทนขายรับทราบ

3.  การโฆษณา ประชาสัมพันธ์ และส่งเสริมการขาย PST ได้มีการจัดทำโฆษณา ประชาสัมพันธ์
    และโปรแกรมการส่งเสริมการขายต่าง ๆ ในรูปแบบผสมผสาน
    เพื่อเป็นการสร้างและขยายช่องทางการจำหน่ายสินค้า
    อีกทั้งเป็นการเผยแพร่ข้อมูลให้ลูกค้ารู้จักและยอมรับในสินค้าที่ผลิตขึ้น

  (ข) สภาพการแข่งขันภายในอุตสาหกรรม

  1. สภาพการแข่งขัน

ในครึ่งปีแรกปี 2548 ภาพธุรกิจอสังหาริมทรัพย์ได้แสดงสัญญาณการชะลอตัวอย่างชัดเจน
ซึ่งเป็นผลจากภาวะเศรษฐกิจโดยรวมที่มีการปรับตัวลดลงอย่างต่อเนื่อง
เนื่องจากแนวโน้มเศรษฐกิจไทยในช่วงครึ่งปีหลัง ยังต้องเผชิญความเสี่ยงหลายประการ
ทั้งปัญหาราคาน้ำมันและอัตราเงินเฟ้อที่สูงขึ้น ภาวะการค้าระหว่างประเทศที่ไม่สดใส
อีกทั้งผลกระทบจากภัยธรณีพิบัติคลื่นสึนามิ
ส่งผลให้การคาดการณ์ตัวเลขผลิตภัณฑ์มวลรวมภายในประเทศ (จีดีพี) ของปีนี้ต่ำกว่า 4 %
รวมทั้งภาวะอัตราดอกเบี้ยในตลาดปรับเพิ่มขึ้น
ส่งผลให้มีผู้ประกอบการทั้งรายเก่าและรายใหม่ที่เข้าสู่ตลาดต้องมีการควบคุมต้นทุนการผลิตให้เหมาะสมกับโครงการของตนเอง
และมีการปรับขนาดของโครงการให้เล็กลง
พัฒนาผลิตภัณฑ์ให้เข้าถึงลูกค้าในกลุ่มที่มีกำลังซื้อใหม่ที่มีอยู่มาก

2.  สถานภาพและศักยภาพในการแข่งขัน

  PST มีศักยภาพในการแข่งขันค่อนข้างสูง เนื่องจากบริษัทมีผู้ที่มีประสบการณ์และ

ความชำนาญในการพัฒนาอสังหาริมทรัพย์จำนวนมาก
อีกทั้งตลาดอสังหาริมทรัพย์รับรู้ถึงการออกแบบบ้านของ PST ที่มีความสวยงามและเป็นเอกลักษณ์
รวมทั้งผู้บริโภคที่สนใจและเป็นกลุ่มเป้าหมายของ PST ก็มีการรับรู้ถึงคุณภาพของสินค้าและบริการที่
PST ได้มอบให้ตามความต้องการของลูกค้าได้เป็นอย่างดี

3.  แนวโน้มภาวะอุตสาหกรรมและสภาพการแข่งขันในอนาคต

  ภาวะธุรกิจพัฒนาที่อยู่อาศัยสำหรับปี 2548 และอนาคต ยังมีแนวโน้มที่ดีอยู่ เนื่องจาก

ความต้องการที่อยู่อาศัยของลูกค้าในตลาดยังคงมีอยู่อย่างต่อเนื่อง
ถึงแม้จะมีแรงกดดันจากราคาน้ำมันและแนวโน้มอัตราดอกเบี้ยที่กำลังจะปรับตัวขึ้นเรื่อย ๆ
รวมทั้งอัตราเงินเฟ้อในช่วงปลายปี 2547 อยู่ในระดับสูงถึง 5 %
ส่งผลให้ผู้บริโภคมีภาระเพิ่มมากขึ้นก็ตาม แต่ความต้องการที่อยู่อาศัยของผู้บริโภคก็ยังคงมีอยู่
โดยส่วนมากมีความสนใจบ้านในระดับราคา 1 - 3 ล้านบาทมากขึ้น
โดยเฉพาะที่อยู่อาศัยประเภทคอนโดมิเนียม และทาวน์เฮ้าส์ ที่อยู่ในรัศมีรถไฟฟ้าบีทีเอส
รถไฟฟ้าใต้ดิน หรือบริเวณสนามบินหนองงูเห่า ส่งผลให้ปริมาณสินค้าในตลาดลดลง
ซึ่งส่งผลให้สภาพการแข่งขันของธุรกิจนี้มีค่อนข้างสูงสำหรับที่อยู่อาศัยบริเวณรัศมีระบบขนส่งมวลชนที่เกิดขึ้น
นอกจากนี้ความต้องการที่อยู่ในอาศัยของตลาดจังหวัดภูเก็ตที่บริษัทได้มีการพัฒนาโครงการปัจจุบันยังคงมีอยู่อย่างต่อเนื่อง
โดยเฉพาะอย่างยิ่งตลาดที่อยู่อาศัยระดับราคา 10 ล้านบาท
ซึ่งกลุ่มผู้บริโภคหลักส่วนมากเป็นชาวต่างชาติที่เข้ามาประกอบธุรกิจ หรือดำเนินงานในจังหวัดภูเก็ต
หรือบริเวณจังหวัดใกล้เคียง
และสภาพการแข่งขันที่ตลาดจังหวัดภูเก็ตยังมีคู่แข่งขันสำหรับตลาดที่อยู่อาศัยในสนามกอล์ฟไม่มากนัก
ซึ่งจะเป็นการส่งผลดีต่อการพัฒนาโครงการของบริษัทในอนาคต

(3) การจัดหาผลิตภัณฑ์หรือบริการ

  - ไม่มี-

(4) งานที่ยังไม่ส่งมอบ

- ไม่มี-

ธุรกิจรับบริหารทรัพย์สิน 

  (1) ลักษณะผลิตภัณฑ์หรือบริการ

PST ดำเนินการรับบริหารทรัพย์สินรอการขายของสถาบันการเงินต่าง ๆ
โดยเป็นการดูแลบำรุงรักษาทรัพย์สินให้มีสภาพพร้อมขาย
และมีมูลค่าเพิ่มของทรัพย์สินที่ตั้งอยู่บนทำเลที่มีศักยภาพดี
อีกทั้งมีการให้บริการในเรื่องของการปรับปรุงซ่อมแซมทรัพย์สินเพื่อให้สามารถจำหน่ายจ่ายออกได้ในราคาที่เหมาะสม
นอกจากนี้ PST ยังเป็นตัวแทน นายหน้าขายทรัพย์สินที่รับบริหาร
และบริการรับฝากขายทรัพย์สินให้กับบุคคลภายนอก หรือทรัพย์สินของบริษัทภายในกลุ่ม

  (2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

 ในปีที่ผ่านมาธุรกิจรับบริหารทรัพย์สินมีกลยุทธ์การแข่งขันดังนี้

1.  การขยายฐานลูกค้าไปสู่ภูมิภาคมากขึ้น
    เนื่องจากทรัพย์สินรอการขายที่บริหารส่วนใหญ่มีทำเลที่ตั้งอยู่ในภูมิภาค
    โดยการนำสินค้าออกบูธจำหน่ายตามมหกรรมบ้านและที่อยู่อาศัยของภูมิภาคต่าง ๆ
    ที่มีการจัดงานขึ้นมา

2.  ดำเนินการปรับปรุงซ่อมแซมทรัพย์สินที่ตั้งอยู่ในทำเลที่มีศักยภาพ
    เพื่อเป็นการเพิ่มมูลค่าให้ทรัพย์สิน ให้สามารถจำหน่ายได้ในราคาที่เหมาะสม

3.  ดำเนินการจัดกลุ่มทรัพย์สินเป็น portfolio เพื่อนำเสนอนักลงทุนพัฒนา

อสังหาริมทรัพย์ที่สนใจลงทุนในอสังหาริมทรัพย์หลาย ๆ ประเภท

4.  ขยายเครือข่ายในการเป็นตัวแทนนายหน้าไปสู่ภูมิภาคที่เป็นจังหวัดศูนย์กลางของแต่ละภาค
    เพื่อขยายช่องทางการจำหน่ายให้ทั่วถึงทุกภูมิภาค

2.  ลักษณะลูกค้าและกลุ่มลูกค้าเป้าหมาย

  ลูกค้าหลัก

ลูกค้ารายใหญ่ที่ก่อให้เกิดรายได้หลักสำหรับธุรกิจนี้ ส่วนใหญ่เป็นลูกค้าของสถาบันการเงินต่าง ๆ
ที่บริษัทรับบริหารอยู่ในปัจจุบัน โดยลูกค้ารายใหญ่ ได้แก่ บริษัทในกลุ่มของธนชาติ
เป็นหลักที่เป็นรายได้เกิน 30% ของรายได้รวม

  กลุ่มลูกค้าเป้าหมาย

  กลุ่มลูกค้าเป้าหมายของธุรกิจรับบริหารทรัพย์สิน แบ่งออกได้ดังนี้

1.  กลุ่มลูกค้าทั่วไปที่ซื้อเพื่อเป็นที่อยู่อาศัย

2.  กลุ่มนักลงทุนรายย่อยที่ซื้อเพื่อการลงทุนให้เช่าหารายได้

3.  กลุ่มนักลงทุนที่ซื้อและนำไปปรับปรุงซ่อมแซมใหม่ และขายต่อ

4.  กลุ่มลูกหนี้เดิมที่มีสิทธิ์ซื้อทรัพย์คืน

3.  การจำหน่ายและช่องทางการจำหน่าย

  PST มีการช่องทางการจำหน่ายสินค้าโดยผ่านช่องทางการจำหน่ายทั้งวิธีการขาย

ตรงและวิธีผ่านตัวแทนขาย ดังต่อไปนี้

1.  การขายโดยทีมงานขายทรัพย์สินของ PST เป็นการขายโดยพนักงานขายของ

PST ซึ่งมีหน้าที่รับผิดชอบการขายทรัพย์สินที่รับบริหารและรับฝากขายโดยตรง
และพนักงานขายเหล่านี้จะได้รับการอบรมในเรื่องของเทคนิคการปิดการขาย
เทคนิคการเจรจาต่อรองต่าง ๆ
เพื่อสร้างเสริมทักษะและความสามารถในการขายให้พนักงานมีความสามารถในการขายสินค้าให้ได้ราคาที่เหมาะสมได้เป็นอย่างดี

2.  การขายโดยการนำทรัพย์สินออกประมูล

PST มีการติดต่อบริษัทประมูลเอกชนประมูลขายในงานมหกรรมต่าง ๆ โดย PST
มีการคัดเลือกทรัพย์สินที่จะนำออกประมูลขายส่งให้กับบริษัทที่รับดำเนินการ นำทรัพย์สินไปประมูลขาย
หากมีผู้ใดให้ราคาสูงสุดก็จะเป็นผู้ชนะการประมูล และซื้อทรัพย์สินนั้นไป

3.  การขายโดยผ่านสื่อต่าง ๆ

PST จะนำทรัพย์สินที่พร้อมขาย หรือทรัพย์ที่น่าลงทุนลงสื่อต่าง ๆ
เพื่อเป็นช่องทางการจำหน่ายช่องทางหนึ่ง ไม่ว่าจะเป็นนิตยสารสิ่งพิมพ์ เว็บไซด์ของบริษัท
โบรชัวส์หรือ Leaflet สำหรับแจกจ่ายให้กับผู้ที่สนใจซื้อทรัพย์สินที่รับบริหารหรือรับฝากขาย

4.  การขายผ่านบริษัทตัวแทนนายหน้าอสังหาริมทรัพย์
    จะให้บริษัทตัวแทนนายหน้าอสังหาริมทรัพย์มืออาชีพช่วยในการขายทรัพย์สินที่รับบริหาร
    เพื่อเป็นการเพิ่มช่องทางการจำหน่าย โดยได้รับค่าธรรมเนียมหรือค่านายหน้าเป็นการตอบแทน

5.  การขายในลักษณะเป็น portfolioให้กับนักลงทุน เป็นการขายทรัพย์สินที่จัด

เป็น portfolio แล้วให้กับนักลงทุน เช่น กองทุนรวม นักลงทุนที่ซื้อบ้านมือสองมาปรับปรุงซ่อมแซม
ตกแต่งให้สภาพทรัพย์สินดีขึ้นเพื่อนำไปขายต่อให้กับบุคคลที่สนใจ

6.  การร่วมมือกับสถาบันการเงิน ธนาคารออกบูธเพื่อประชาสัมพันธ์การขายและ

การให้ข้อมูลทรัพย์สินแก่ผู้สนใจจะซื้อบ้านใหม่และบ้านมือสอง เช่น งาน NPA GRAND SALE
มหกรรมบ้านและคอนโด เป็นต้น

  (ข) สภาพการแข่งขันภายในอุตสาหกรรม

1.  สภาพการแข่งขัน

ธุรกิจบ้านมือสองสำหรับปี 2547 ที่ผ่านมายังมีแนวโน้มที่ดี
เนื่องจากกลุ่มลูกค้าที่มีความต้องการบ้านมือสองยังมีจำนวนมากอยู่
เนื่องจากความต้องการดังกล่าวโดยส่วนมากลูกค้าพิจารณาในเรื่องของทำเลที่ตั้งเป็นหลัก
มีผลให้การจำหน่ายบ้านมือสองยังสามารถจำหน่ายออกไปได้ในปริมาณมาก
และจากสภาวะในครึ่งปีแรกของปี 2548
นั้นแนวโน้มที่อยู่อาศัยบ้านมือสองก็ยังคงเป็นที่ต้องการของตลาด
สืบเนื่องมาจากปัจจัยลบหลายประการในปี 2547
ที่มีผลกระทบต่อต้นทุนการผลิตบ้านหลังใหม่ของโครงการต่าง ๆ
ที่มีผลให้ระดับราคาบ้านหลังแรกในช่วงครึ่งแรกของปี 2548 มีการปรับราคาสูงขึ้น
ส่งผลให้ผู้บริโภคที่มีความต้องการที่อยู่อาศัยหันมาให้ความสนใจบ้านมือสองแทน
โดยคำนึงในเรื่องของทำเลที่ตั้งดังที่กล่าวแล้วนั้น
ทำให้ตลาดบ้านมือสองมีการปรับกลยุทธ์การแข่งขันในรูปแบบต่าง ๆ เข้าสู่ตลาดมากยิ่งขึ้น เช่น
การแข่งขันด้านคุณภาพการให้บริการตัวแทนนายหน้า การนำบ้านมือสองในทำเลต่าง ๆ
ออกบูธจำหน่ายตามศูนย์การค้าชั้นนำ หรือการจัดมหกรรมบ้านมือสองของสถาบันต่าง ๆ เป็นต้น

นอกจากนี้สถาบันการเงินต่าง ๆ
มีการนำกลยุทธ์การจำหน่ายที่หลากหลายมาใช้ในการเร่งจำหน่ายทรัพย์สินรอการขายของแต่ละแห่ง
เช่น การกำหนดอัตราดอกเบี้ยเงินกู้คงที่ สำหรับการซื้อทรัพย์สินรอการขายของธนาคาร
หรือการจัดมหกรรมทรัพย์สินรอการขาย NPA ของธนาคารต่าง ๆ
ที่มีการจัดโปรแกรมส่งเสริมการขายเพื่อช่วยเร่งการจำหน่ายทรัพย์สิน
หรือการจัดประมูลทรัพย์สินต่าง ๆ
สำหรับบริษัทเอกชนที่รับบริหารทรัพย์สินรอการขายให้กับสถาบันการเงินโดยส่วนมากจะเป็นลักษณะการแต่งตั้งตัวแทนขาย
ในส่วนของการดูแลบริหารทรัพย์สินจะเป็นหน้าที่ความรับผิดชอบโดยพนักงานของสถาบันการเงินเอง
ดังนั้นบริษัทรับบริหารทรัพย์สินหรือรับฝากขายทรัพย์สินในตลาดอสังหาริมทรัพย์ปัจจุบันยังมีจำนวนไม่มากรายนัก
ทำให้สภาพการแข่งขันในตลาดไม่รุนแรง
อีกทั้งธุรกิจรับบริหารทรัพย์สินยังเป็นธุรกิจที่จัดตั้งขึ้นโดยเป็นบริษัทย่อยของแต่ละสถาบันการเงินเอง
เพื่อความคล่องตัวและง่ายต่อการควบคุมดูแลให้เป็นไปตามนโยบายหลักของสถาบันการเงินแต่ละแห่ง

สำหรับธุรกิจรับฝากขายทรัพย์สินจากบุคคลทั่วไปนั้น
เป็นธุรกิจที่มีการแข่งขันกันมากเนื่องจากธุรกิจตัวแทนนายหน้าขายอสังหาริมทรัพย์เริ่มเป็นที่สนใจมากขึ้น
ตั้งแต่เกิดภาวะวิกฤตในปี 2540 เป็นต้นมา ที่ทำให้มีอสังหาริมทรัพย์มือสองในตลาดเพิ่มมากขึ้น
และเป็นธุรกิจที่ได้รับผลตอบแทนเป็นที่น่าพอใจ
ส่งผลให้มีผู้ประกอบการทั้งที่เป็นนิติบุคคลและเป็นบุคคลธรรมดาได้เข้าสู่ธุรกิจนี้เพิ่มมากขึ้น
จากข้อมูลสมาคมตัวแทนและนายหน้าอสังหาริมทรัพย์ ปี 2548
มีนิติบุคคลที่เป็นสมาชิกสามัญของสมาคมตัวแทนและนายหน้าอสังหาริมทรัพย์ จำนวน 92 ราย
ที่ดำเนินธุรกิจทางด้านนี้ และสภาพการแข่งขันการขายบ้านมือสองยังคงมีแนวโน้มที่ดีในอนาคต
เนื่องจากรัฐบาลมีนโยบายในการออกมาตรการทางด้านภาษีและค่าธรรมเนียมการโอนต่าง ๆ
เพื่อช่วยกระตุ้นธุรกิจตลาดบ้านมือสองที่รัฐมองว่ายังมีศักยภาพในการเป็นแรงกระตุ้นเศรษฐกิจของประเทศให้ดีขึ้นอีกด้านหนึ่ง

2. สถานภาพและศักยภาพในการแข่งขัน

สำหรับการดำเนินธุรกิจรับบริหารทรัพย์สินของ PST ในปัจจุบันนั้นมีการดำ

เนินงานบริหารที่ถือได้ว่ามีศักยภาพในการแข่งขันเมื่อเปรียบเทียบกับคู่แข่งขันในตลาดได้เป็นอย่างดี และจากผลงานที่ผ่านมา PST สามารถดำเนินการขายทรัพย์สินให้กับผู้ว่าจ้างได้เป็นจำนวนมากอีกทั้งมีการบำรุงดูแลรักษาทรัพย์สินให้อยู่ในสภาพที่ดี และสามารถสร้างมูลค่าเพิ่มให้กับทรัพย์สินได้ นอกจากนี้ PST ยังได้ให้บริการครอบคลุมถึงการเจรจาขับไล่ผู้บุกรุกในทรัพย์สินรอการขายของสถาบันการเงิน ซึ่งนับเป็นปัญหาใหญ่ปัญหาหนึ่งที่สถาบันการเงินส่วนมากเผชิญอยู่ในปัจจุบัน โดยบริษัทที่รับบริหารทรัพย์สินในปัจจุบันมีน้อยรายที่ให้บริการครอบคลุมถึงบริการดังกล่าวข้างต้น

ในส่วนของธุรกิจรับฝากขาย PST ได้เริ่มดำเนินการประมาณไตรมาส 4 ของปี 2546
ดังนั้นถือว่าเป็นผู้ประกอบการรายใหม่ที่เพิ่งเข้าสู่ตลาด
จึงต้องมีการวางแผนกำหนดกลยุทธ์ในการแข่งขันกับคู่แข่งขันจำนวนมากในตลาดเป็นอย่างมาก
ซึ่งคาดว่าธุรกิจนี้จะสามารถเจริญเติบโตได้เพิ่มมากขึ้นในอนาคต
และเป็นรายได้หลักสำหรับการดำเนินธุรกิจของ PST อีกด้วย

  3. แนวโน้มภาวะอุตสาหกรรมและสภาพการแข่งขันในอนาคต

สำหรับแนวโน้มปี 2548 คาดว่าการขายทรัพย์สินรอการขายจะอยู่ในระดับที่ใกล้เคียงกับปี 2547
เนื่องจากภาวะอัตราดอกเบี้ยในตลาดที่มีแนวโน้มสูงขึ้น
ดังนั้นทางสถาบันการเงินได้มีการปรับกลยุทธ์ทางการตลาด เช่น
การกระตุ้นยอดขายด้วยแคมเปญอัตราดอกเบี้ย 0 % ลดราคาขาย 10-60%
ฟรีค่าธรรมเนียมการโอนสำหรับบ้านมือสอง
ประกอบกับราคาของทรัพย์สินใหม่มีการปรับราคาสูงขึ้นเมื่อเทียบกับบ้านมือสอง
จากการที่มีต้นทุนการก่อสร้างที่สูงขึ้น
นอกจากนี้ทรัพย์สินรอการขายของสถาบันการเงินยังมีข้อได้เปรียบในเรื่องของทำเลที่ตั้งที่มีหลากหลายสามารถสนองตอบความต้องการของผู้บริโภคได้เป็นอย่างดี
อีกทั้งการซื้อขายอสังหาริมทรัพย์ในปี 2548 นั้นภาครัฐได้มีแผนระยะสั้น-ระยะยาว และแผนการลด
และ ยกเว้นค่าธรรมเนียมการโอน ภาษี และค่าอากรแสตมป์
เกี่ยวกับการจดทะเบียนอสังหาริมทรัพย์
นอกจากนั้นยังมีการหาแหล่งเงินกู้อัตราดอกเบี้ยต่ำให้กับผู้บริโภคที่สนใจซื้อบ้านมือสองอีกด้วย

สภาพการแข่งขันในปี 2548
คาดว่ามีการแข่งขันเพิ่มมากขึ้นในเรื่องของโปรแกรมการส่งเสริมการขายต่าง ๆ
รวมทั้งแพคเกจการให้สินเชื่อในอัตราดอกเบี้ยต่ำที่จะช่วยสนับสนุนให้การขายทรัพย์สินในปี 2548

(3) การจัดหาผลิตภัณฑ์หรือบริการ

  - ไม่มี-

(4) งานที่ยังไม่ส่งมอบ

- ไม่มี-

ธุรกิจรับบริหารอาคารและชุมชน 

  (1) ลักษณะผลิตภัณฑ์หรือบริการ

  PST ให้บริการในการรับบริหารอาคารสำนักงานให้เช่า ดำเนินการจัดหาผู้เช่าพื้นที่ในอัตรา

ค่าเช่าราคาตลาดและจัดการบริหารสภาพแวดล้อมอาคารให้อยู่ในสภาพที่ดี และสวยงาม
รวมทั้งดูแลบำรุงรักษาระบบต่าง ๆ ภายในอาคารให้อยู่ในสภาพสมบูรณ์ใช้งานได้ตลอดเวลา
นอกจากงานบริการรับบริหารอาคารสำนักงานให้เช่า ก็มีการให้บริการงานบริหารชุมชนหรือหมู่บ้าน
เนื่องจากธุรกิจหลักธุรกิจหนึ่งของ PST คือ การพัฒนาที่ดินเพื่อขาย ดังนั้น PST
จึงมีธุรกิจงานบริหารหมู่บ้านหรือชุมชนเกิดขึ้น เพื่อสนับสนุนงานพัฒนาโครงการเพื่อขาย
และเป็นการดำเนินธุรกิจอสังหาริมทรัพย์ที่ครบวงจรอีกรูปแบบหนึ่ง
โดยงานบริหารหมู่บ้านหรือชุมชนนั้น จะเป็นการบริหารดูแล บำรุงรักษาทรัพย์สินส่วนกลาง
สาธารณูปโภคส่วนกลางของโครงการ รวมไปถึงงานบริหารสโมสรหมู่บ้านให้อยู่ในสภาพดี สวยงาม
นอกจากนี้ยังมีการจัดกิจกรรมทางการตลาดต่าง ๆ
ที่จะเป็นการสร้างสัมพันธ์ระหว่างลูกค้าภายในหมู่บ้านเอง และสร้างความสัมพันธ์ระหว่างลูกค้ากับ
PST เองด้วย

  (2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

ในปีที่ผ่านมาธุรกิจรับบริหารอาคารและชุมชน มีกลยุทธ์การแข่งขันดังนี้

1.  สร้างความเป็นมืออาชีพในการบริหารโครงการ โดยการพัฒนาระบบบริหารอาคาร
    พัฒนาทีมงานโดยเน้นคุณภาพงานและการบริการ

2.  สร้างฐานข้อมูลแบบเจาะลึกตลาดอาคารสำนักงาน อาคารที่อยู่อาศัย
    หมู่บ้านจัดสรรในด้านการบริหารจัดการ

3.  รักษาภาพพจน์ความเป็นมืออาชีพในการบริหารโครงการ
    สร้างการรับรู้และการยอมรับในตราสินค้า (Brand Awareness and Brand
    reputation) ในด้านการบริหารอาคารสำนักงาน และบริหารหมู่บ้าน

2.  ลักษณะลูกค้าและกลุ่มลูกค้าเป้าหมาย

  ลูกค้าหลัก

ลูกค้ารายใหญ่ที่ก่อให้เกิดรายได้หลักสำหรับธุรกิจนี้ ส่วนใหญ่เป็นลูกค้าของสถา

บันการเงินต่าง ๆ ที่ PST รับบริหารอยู่ในปัจจุบัน โดยลูกค้ารายใหญ่ ได้แก่
บริษัทในกลุ่มของธนชาติ เป็นหลักที่เป็นรายได้เกิน 30% ของรายได้รวม

 กลุ่มลูกค้าเป้าหมาย

กลุ่มลูกค้าเป้าหมายของธุรกิจรับบริหารอาคารและบริหารชุมชน แบ่งออกได้ดังนี้

1.  กลุ่มนักพัฒนาอสังหาริมทรัพย์ให้เช่า เช่น อาคารสำนักงาน อพาร์ทเม้นต์

  เป็นต้น

2.  กลุ่มนักพัฒนาอสังหาริมทรัพย์ประเภทที่อยู่อาศัย เช่น บ้านจัดสรร อาคารชุด เป็นต้น

3.  การจำหน่ายและช่องทางการจำหน่าย

PSTมีการช่องทางในการรับบริหารอาคารสำนักงานและบริหารชุมชนโดยผ่านช่อง

ทางทั้งวิธีการขายตรงและวิธีผ่านตัวแทนขาย ดังต่อไปนี้

1.  การขายโดยทีมงานการตลาดในการรับงานบริหารอาคารสำนักงานและบริหาร

ชุมชน
โดยการนำเสนอผลงานและเจรจาโดยตรงกับกลุ่มลูกค้าเป้าหมายที่ต้องการว่าจ้างทีมงานบริหารอาคารสำนักงานและบริหารชุมชน
รวมทั้งการจัดหาผู้เช่าพื้นที่ภายในอาคารสำนักงาน

2.  การขายโดยผ่านตัวแทนนายหน้า ในลักษณะการจัดหาผู้เช่าพื้นที่อาคารสำนักงานให้
    โดยจ่ายค่าคอมมิชชั่นเป็นผลตอบแทนให้ตามอัตราตลาด

  (ข) สภาพการแข่งขันภายในอุตสาหกรรม

1.  สภาพการแข่งขัน

  สำหรับธุรกิจรับบริหารอาคารสำนักงานและบริหารชุมชนในปี 2548 มีการแข่งขัน

ไม่รุนแรง เนื่องจากมีผู้ประกอบการที่มีชื่อเสียงในธุรกิจนี้ไม่มากรายนัก
อีกทั้งตลาดอาคารสำนักงานให้เช่าในปัจจุบันยังมีจำกัดอยู่
เนื่องจากการสร้างอุปทานในตลาดดังกล่าวต้องใช้ระยะเวลานานพอสมควร

  ในส่วนของ PST ที่รับบริหารชุมชน ยังมีการแข่งขันที่ไม่มากนัก สาเหตุเพราะกฎหมาย

ที่เกี่ยวกับนิติบุคคลบ้านจัดสรรยังมีความไม่ชัดเจนอยู่มาก
ทำให้ในทางปฏิบัติการบริหารหมู่บ้านตามตัวบทกฎหมายยังทำได้ยาก
โดยส่วนมากบริษัทพัฒนาอสังหาริมทรัพย์ที่เป็นโครงการบ้านจัดสรรต่าง ๆ
จะมีการตั้งบริษัทในกลุ่มเพื่อรับบริหารหมู่บ้านที่พัฒนาขึ้นมาเองเป็นส่วนใหญ่
แต่จะพบว่าผู้ประกอบการหลายใหญ่ที่ดำเนินธุรกิจประเภทนี้อย่างชัดเจน คือ บริษัท พลัส
พร็อพเพอร์ตี้ส์ จำกัด ซึ่งเป็นบริษัทในกลุ่มของแสนสิริ

2.  สถานภาพและศักยภาพในการแข่งขัน

  สำหรับการดำเนินธุรกิจรับบริหารอาคารสำนักงานและบริหารชุมชนของบริษัทมีศักย

ภาพในการแข่งขันในตลาดได้เป็นอย่างดี แต่ยังคงต้องสร้างการยอมรับและการรับรู้ในการดำเนินธุรกิจประเภทนี้กับกลุ่มลูกค้าเป็นอย่างมาก เนื่องจากเดิม PST ดำเนินธุรกิจประเภทนี้สำหรับทรัพย์สินของกลุ่ม PST บางกลุ่มเท่านั้น 

3.  แนวโน้มภาวะอุตสาหกรรมและสภาพการแข่งขันในอนาคต

 โดยภาพรวมภาวะเศรษฐกิจในปี 2547 ที่ผ่านมามีภาวะแนวโน้มการเจริญเติบโตที่ดี

และต่อเนื่อง ส่งผลให้ผู้ประกอบธุรกิจเกิดความมั่นใจในการลงทุนและขยายการผลิตต่าง ๆ เพิ่มมากขึ้นซึ่งส่วนใหญ่มากจากการขยายพื้นที่ของประเภทธุรกิจเดิม อาทิเช่น ธุรกิจประกัน ธุรกิจสื่อสาร ภาคการเงินและการธนาคาร เป็นต้น ทำให้ความต้องการใช้พื้นที่สำนักงานในปี 2547 ถึง ครึ่งปีแรกปี 2548 มีการปรับตัวเพิ่มขึ้น ส่งผลให้อัตราพื้นที่ว่างในปี 2548 ปรับตัวลดลงจาก 7.2 ล้านตรม. เป็น 7.0 ล้านตรม. 

แนวโน้มในปี 2548 คาดว่าสถานการณ์ตลาดอาคารสำนักงานยังคงมีแนวโน้มการ
เจริญเติบโตในทิศทางที่ดีขึ้น เนื่องจากความต้องการพื้นที่สำนักงานมีแนวโน้มขยายตัวมากขึ้น
ในขณะที่อาคารสำนักงานให้เช่าในตลาดมีจำกัด
เพราะต้องใช้ระยะเวลาในการสร้างอุปทานในตลาดเพิ่มเติม แต่ทั้งนี้ในปี 2549
คาดว่าจะมีอาคารสำนักงาน 2 – 3 โครงการก่อสร้างแล้วเสร็จ
ซึ่งอาจจะส่งผลให้อัตราว่างของพื้นที่เหลือเช่าเฉลี่ยโดยรวมขยับตัวสูงขึ้นเล็กน้อยแต่คาดว่าจะไม่ส่งผลต่ออัตราค่าเช่า
เนื่องจากความต้องการในการใช้พื้นที่ยังคงขยายตัวแม้ว่าเศรษฐกิจโดยรวมอาจจะชะลอตัวลงจากผลกระทบของวิกฤตการณ์ราคาน้ำมัน

(3) การจัดหาผลิตภัณฑ์หรือบริการ

  - ไม่มี-

(4) งานที่ยังไม่ส่งมอบ

- ไม่มี-

4) ธุรกิจการผลิตและจำหน่ายข้าวสาร

ดำเนินธุรกิจโดย บริษัท ปทุมไรซมิล แอนด์ แกรนารี จำกัด (มหาชน) (PRG)

  (1) ลักษณะผลิตภัณฑ์หรือบริการ

ผลิตภัณฑ์หลักของ PRG ข้าวสารบรรจุถุงพลาสติก 5 กิโลกรัม และ 2 กิโลกรัม ตรา “มาบุญครอง”
ซึ่งมียอดขายประมาณร้อยละ 51 ของรายได้ทั้งหมด ซึ่งประกอบไปด้วยข้าวรวงแก้ว(ข้าวสาร 10%)
ข้าวหอมมะลิ (เกรด 100% ชั้น 2) ข้าวหอมมะลิทอง (เกรด 100%ชั้น 1) ข้าวหอมทิพย์
(ข้าวผสมมะลิและข้าวขาวเกรด 10%) ข้าวรวงทิพย์(ข้าวขาว 15%)
ข้าวกล้องหอมนพคุณ(ข้าวกล้องหอมมะลิ 100%) และข้าวสารบรรจุถุงพลาสติกขนาด 2 กิโลกรัม
ตรา “จัสมินโกลด์” (ข้าวหอมมะลิเกรด 100%ชั้น 1)

  (2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

PRG มีโรงสีขนาดใหญ่มีกำลังการผลิตประมาณวันละ 1,000 ตัน
มีขบวนการผลิตที่ครบวงจรโดยใช้เครื่องจักรที่ทันสมัย
มีการตรวจสอบคุณภาพผลิตภัณฑ์อย่างมีประสิทธิภาพและต่อเนื่อง นอกจาก PRG
จะได้ผลิตภัณฑ์หลักคือข้าวสารแล้วยังมีผลิตภัณฑ์พลอยได้จากขบวนการผลิตด้วย เป็นผลทำให้ PRG
มีอัตราส่วนของต้นทุนการผลิตต่อรายได้ต่ำเมื่อเปรียบเทียบกับบริษัทอื่นที่ดำเนินธุรกิจเดียวกัน
สำหรับตลาดภายในประเทศอาจกล่าวได้ว่า PRG
เป็นบริษัทแรกที่เริ่มนำการตลาดเข้ามาใช้เพื่อวัตถุประสงค์ทางการค้าเป็นรายแรก
โดยเริ่มผลิตข้าวสารบรรจุถุงพลาสติกภายใต้เครื่องหมายการค้า “ข้าวมาบุญครอง”
ซึ่งถือเป็นผู้นำในธุรกิจนี้ ส่วนตลาดส่งออกนั้น PRG ได้เริ่มมีการส่งออกมากขึ้น
เนื่องจากการส่งออกจะมีกำไรที่สูงกว่าขายในประเทศ แต่ PRG
จะยังรักษานโยบายเดิมคือไม่ประสงค์จะเสี่ยงกับการขึ้นลงของราคาข้าวเปลือก ดังนั้น PRG
จะทำสัญญาขายส่งออกต่อเมื่อมีปริมาณข้าวเปลือกในมือมากเพียงพอเท่านั้น ส่วนการส่งออกปลายข้าว
PRG ยังคงส่งปลายข้าว ผ่านผู้ส่งออกอยู่ แต่ในอนาคตอันใกล้ทาง PRG จะเริ่มส่งออกโดยตรง
โดยเน้นเฉพาะผู้ซื้อที่มีฐานะการเงินดี โดยมีธนาคารในประเทศรับรองการชำระเงิน
เพื่อลดการเสี่ยงจากการที่ไม่ได้รับชำระค่าสินค้า

หลักการที่ทำให้ผลิตภัณฑ์ข้าวถุงของ PRG สามารถรักษามาตรฐานคุณภาพสูงสุดได้ตลอดเวลา
อันเป็นจุดเด่นของ PRG มีดังนี้

1.  สร้างภาพพจน์ของผลิตภัณฑ์ (Brand Image) ในแง่ของคุณภาพสูง สะอาด ถูกหลักอนามัย

2.  สร้างความเชื่อถือและไว้วางใจให้ผู้บริโภคมีต่อสินค้าของ PRG
    ในเรื่องของปริมาณและประเภทของข้าวสาร

3.  ติดตามความต้องการของผู้บริโภคอย่างใกล้ชิดเพื่อปรับปรุงผลิตภัณฑ์ให้มีคุณภาพ ขนาด
    และการบริการตรงตามรสนิยม และความต้องการของลูกค้าตลอดเวลา

4.  พยายามยึดพื้นที่ในร้านค้า ซูเปอร์มาร์เก็ต ห้างสรรพสินค้า เพื่อให้มีผลิตภัณฑ์ของบริษัท
    วางจำหน่ายมากกว่าผลิตภัณฑ์ของบริษัทอื่นๆ และเป็นจุดเด่นแก่ผู้บริโภค

2.  ลักษณะลูกค้าและกลุ่มลูกค้าเป้าหมาย

ส่วนใหญ่แล้วลูกค้าที่มีการติดต่อซื้อขายกับ PRG นั้น
จะมีความสัมพันธ์ที่ดีกันมานานและลูกค้าที่จำหน่ายข้าวสารทั้งภายในและภายนอกประเทศก็มีความเชื่อมั่นในผลิตภัณฑ์ข้าวสารของ
PRG ทำให้เมื่อนำผลิตภัณฑ์ไปขายต่อผู้บริโภคก็ขายคล่องกว่าผลิตภัณฑ์จากบริษัทอื่น ๆ
และเมื่อถึงคราวที่ผู้บริโภคมีความนิยมต่อตัวผลิตภัณฑ์เปลี่ยนแปลงไป เช่น
มีความต้องการประเภทข้าวสารที่เปลี่ยนแปลงไปหรือลักษณะการบรรจุ
ลูกค้าก็จะนำข้อมูลเหล่านี้มาแจ้งกับ PRG เพื่อ PRG จะได้ตอบสนองความต้องการของผู้บริโภค และ
PRG ก็ได้มีการส่งเสริมการขายเป็นระยะ ๆ ให้แก่ลูกค้าตามสภาวะตลาดด้วย
ส่วนการให้เครดิตแก่ลูกค้านั้น PRG ก็พยายามจะเสนอเงื่อนไขที่ดีที่สุดแล้วแต่ประเภทของร้านค้า

ในระยะ 3 ปีที่ผ่านมาและงวดล่าสุด มีการขายให้แก่ลูกค้ารายใหญ่ 10 รายแรก คิดเป็นร้อยละ 35
ของยอดขายทั้งหมด และไม่มีรายใดรายหนึ่งมียอดขายเกินร้อยละ 30 ของยอดขายเป็นเวลา 3 ปี
ติดต่อกัน

3.  การจำหน่ายและช่องทางการจำหน่าย

  3.1 การจำหน่าย

ผลิตภัณฑ์ข้าวสาร

1) การจำหน่ายภายในประเทศ ข้าวสารบรรจุถุงพลาสติกหรือข้าวถุงภายใต้เครื่องหมายการค้า
“ข้าวมาบุญครอง” ได้ทำการจำหน่ายมากในเขตกรุงเทพฯ และปริมณฑล ประมาณ 81%
ของการจำหน่ายข้าวสารในประเทศทั้งหมด PRG ได้แบ่งตัวแทนการจำหน่ายเป็น 3 ประเภท คือ

1.  ร้านค้าขายส่ง PRG ได้จำหน่ายให้กับร้านค้าขายส่งประมาณร้อยละ 72 ของยอดจำหน่าย
    ซึ่งแต่ละร้านค้าส่งจะมีลูกค้าหรือร้านค้าปลีกอีกประมาณ 50-100 ราย
    ร้านค้าส่งส่วนใหญ่จะเป็นร้านค้าที่มีความสัมพันธ์ทางด้านการค้ากับ PRG เป็นเวลายาวนาน
    แผนการในอนาคต PRG จะพยายามเพิ่มร้านค้าส่งให้มากยิ่งขึ้น
    เนื่องจากแต่ละร้านค้าส่งจะมีร้านค้าปลีกของตนเองเป็นการกระจายข้าวถุงของ PRG
    ไปยังผู้บริโภคได้อย่างทั่วถึงทุกพื้นที่

2. ห้างสรรพสินค้า ปัจจุบันมีห้างสรรพสินค้าและสหกรณ์ต่าง ๆ ที่จำหน่ายข้าวถุงของบริษัทฯ
คิดเป็นร้อยละ 26 ของยอดจำหน่ายทั้งหมด
โดยปัจจุบันพฤติกรรมของผู้บริโภคเปลี่ยนเป็นใช้บริการห้างสรรพสินค้าและสหกรณ์มากยิ่งขึ้น PRG
มีแผนการขยายตลาดไปยังห้างสรรพ

สินค้าตามเมืองใหญ่ทั่วประเทศ

3. ร้านค้าปลีกทั่วไป PRG ได้จำหน่ายโดยตรงให้กับร้านค้าปลีกทั่วไป
ยอดการจำหน่ายมีประมาณร้อยละ 2 ของยอดการจำหน่ายทั้งหมดของบริษัทฯ

2) การจำหน่ายเพื่อการส่งออก PRG ได้ส่งออกข้าวสารไปหลายประเทศ
ส่วนใหญ่จะเป็นข้าวสารหอมมะลิ ซึ่งยอดส่งออกมีแนวโน้มที่จะสูงขึ้นทุกปี

3) สัดส่วนการจำหน่ายในประเทศต่อการส่งออกไปจำหน่ายต่างประเทศ

การจำหน่ายในประเทศ ในปี 2547 คิดเป็น 92% ของการจำหน่ายผลิตภัณฑ์ข้าวสารทั้งหมด
ส่วนการจำหน่ายไปต่างประเทศคิดเป็น 8%

ผลิตภัณฑ์พลอยได้ (By-Products)

1. ปลายข้าว PRG ได้ทำการจำหน่ายปลายข้าว
ส่วนใหญ่ให้กับผู้ส่งออกข้าวสารไปต่างประเทศเป็นส่วนใหญ่ เช่น บริษัทแคปปิตัลซีเรียลส์ จำกัด
บริษัท ไทยฟ้า จำกัด และ บริษัท รวงข้าวสยาม จำกัด เป็นต้น
ปลายข้าวบางส่วนได้จำหน่ายโดยตรงให้กับอุตสาหกรรมอาหารคนและสัตว์
ซึ่งจะนำไปดัดแปลงเป็นอาหารสำเร็จรูปอีกทอดหนึ่ง เช่น บริษัท กรุงเทพโปรดิวส์ จำกัด บริษัท
แหลมทองเกษตรภัณฑ์ จำกัด บริษัท ป.เจริญภัณฑ์อาหารสัตว์ จำกัด บริษัท เบทาโกร จำกัด
บริษัทแหลมทองสหการ จำกัด และบริษัทในเครือลีพัฒนา แต่ก็มีเกษตรกรผู้เลี้ยงสัตว์มาซื้อโดยตรงกับ
PRG บ้างเพื่อจะนำไปผสมอาหารสัตว์ในสูตรที่ตนต้องการ

2. น้ำมันรำดิบ PRG ได้ทำการจำหน่ายน้ำมันรำดิบส่วนใหญ่ให้กับบริษัทในประเทศญี่ปุ่น
และมีบางส่วนขายภายในประเทศให้กับอุตสาหกรรมผลิตน้ำมันพืช เช่นบริษัท น้ำมันบริโภคไทย จำกัด
เป็นต้น

3. กากรำสกัด PRG ได้จำหน่ายโดยตรงให้กับอุตสาหกรรมผลิตอาหารสัตว์เช่นบริษัท
บางกอกโปรดิวส์ จำกัด บริษัท ป.เจริญโภคภัณฑ์ จำกัด เป็นต้น

4. ขี้เถ้าแกลบ PRG ได้จำหน่ายโดยตรงไปต่างประเทศทั้งหมด

3.2 การตลาด

ทาง PRG ได้ปรับปรุงหน่วยขายให้ครอบคลุมช่องทางจัดจำหน่ายให้มากยิ่งขึ้น
โดยได้จัดให้มีหน่วยขายเฉพาะกลุ่มลูกค้าสถาบัน เช่นโรงงาน โรงเรียน โรงแรม และร้านอาหาร
เป็นต้น หน่วยขายเฉพาะตลาดต่างจังหวัด หน่วยขายเฉพาะร้านค้าส่งและร้านค้าปลีก
หน่วยขายสำหรับตลาดต่างประเทศ และหน่วยขายเฉพาะร้านซูเปอร์สโตร์ นอกจากนี้ทาง PRG
ได้ว่าจ้างทีมที่ปรึกษาด้านการตลาด เพื่อมาทำการตลาดให้PRG
โดยมีจุดมุ่งหมายที่จะส่งเสริมประชาสัมพันธ์ผลิตภัณฑ์ของบริษัทที่มีอยู่เดิมและคิดค้นปรับปรุงกลยุทธ์ในการทำตลาดสำหรับสินค้าใหม่ๆ
ของ PRG

อนึ่งสภาพตลาดข้าวสารบรรจุถุงพลาสติกนั้น
ปัจจุบันตลาดข้าวถุงมีแนวโน้มที่แจ่มใสและมีโอกาสขยายตัวเพิ่มขึ้น
เนื่องจากพฤติกรรมการบริโภคของคนส่วนใหญ่ได้เปลี่ยนไปประกอบกับขนาดครอบครัวเล็กลง
รวมถึงการแข่งขันของผู้ผลิตแต่ละรายมีการแข่งขันกันมากขึ้นเนื่องจากการเติบโตของตลาดข้าวบรรจุถุง
โดยเฉพาะในเขตกรุงเทพฯ ซึ่งมีหลายบริษัทฯ ในตลาดที่ได้มีการใช้กลยุทธ์การตลาดต่างๆ
เพื่อเป็นสื่อในการสร้างชื่อเสียงและภาพพจน์เช่น ใส่วิตามินลงไปและนอกจากนั้น
ผู้บริโภคยังสามารถหาซื้อข้าวสาร ได้จากร้านขายของชำ ซึ่งเป็นร้านค้าใกล้บ้าน
และร้านค้าสมัยใหม่ที่เรียกว่าห้างสรรพสินค้า หรือซูเปอร์มาร์เก็ต
สิ่งเหล่านี้ย่อมจะมีผลในการกระตุ้นตลาดข้าวถุงให้มีการเติบโตอย่างรวดเร็วในอนาคต

(ข) สภาพการแข่งขันภายในอุตสาหกรรม

1. สภาพการแข่งขัน

ต้นทุนการผลิต

PRG มีขบวนการผลิตที่ครบวงจร ไม่เหมือนโรงสีข้าวทั่วๆ
ไปที่จะทำเฉพาะในส่วนการสีข้าวเปลือกเป็นข้าวสารเท่านั้น ดังนั้นต้นทุนผลิตต่อรายได้รวมของ PRG
จึงต่ำซึ่งถือว่าเป็นข้อได้เปรียบของ PRG ต่อคู่แข่งรายอื่นๆ

ณ ปัจจุบัน คนไทยมีความนิยมที่จะซื้อข้าวสารบรรจุถุงพลาสติกมากขึ้นเรื่อยๆ
เนื่องจากมีความสะอาดกว่าข้าวสารบรรจุกระสอบ “ข้าวมาบุญครอง”
เป็นข้าวถุงรายแรกที่บุกเบิกตลาดข้าวสารบรรจุถุงพลาสติกมาตั้งแต่ปี 2527 ดังนั้น
ชื่อเสียงและยี่ห้อของ PRG จึงเป็นที่ติดปากและเข้าถึงใจผู้บริโภค ประกอบกับที่ PRG
เน้นเรื่องของคุณภาพและความสะอาดในทุกขั้นตอนของการผลิต โดย ณ ปัจจุบัน ทาง PRG
ได้รับการรับรองจาก ISO 9001:2000 (ระบบคุณภาพ) GMP (หลักเกณฑ์วิธีการที่ดีในการผลิต)
และ HACCP (ระบบประกันคุณภาพด้านความปลอดภัยของอาหาร) ซึ่งเป็นหลักประกันแก่ผู้บริโภคว่า
ข้าวสารบรรจุถุงของ PRG มีมาตรฐานคุณภาพและความสะอาดถูกอนามัยในขบวนการผลิต ดังนั้น
ผู้บริโภคจึงเชื่อถือในสินค้าของ PRG ทำให้ข้าวมาบุญครองมียอดขายที่ดีตลอดมา

2.
สถานภาพและศักยภาพในการแข่งขันและแนวโน้มภาวะอุตสาหกรรมและสภาพการแข่งขันในอนาคตสภาวะตลาดข้าวสารบรรจุถุงพลาสติก

ปัจจุบันตลาดข้าวบรรจุถุงทวีการแข่งขันมากขึ้น
เนื่องจากการเติบโตของตลาดข้าวบรรจุถุงโดยเฉพาะในเขตกรุงเทพฯ
การแข่งขันในตลาดค้าข้าวบรรจุถุงซึ่งมีหลายบริษัทในตลาดได้มีการใช้กลยุทธ์การตลาดเพื่อเป็นสื่อในการสร้างชื่อเสียงและภาพพจน์
เช่น ใส่วิตามินลงไป ส่วนช่องทางการจำหน่ายข้าวถุงไปสู่ผู้บริโภคขั้นสุดท้ายทั้งในเขตกรุงเทพฯ
และต่างจังหวัดนั้น สามารถหาซื้อได้จากร้านขายของชำซึ่งเป็นร้านค้าใกล้บ้าน
และร้านค้าสมัยใหม่ที่เรียกว่าห้างสรรพสินค้าหรือซูเปอร์มาร์เก็ต เป็นต้น

กลุ่มลูกค้าเป้าหมายของ PRG ก็คือผู้บริโภคทุกคนไม่แยกว่าอยู่ในระดับใด
ด้านนโยบายการตั้งราคานั้น PRG
ตั้งราคาข้าวถุงใกล้เคียงกับคู่แข่งในระดับเดียวกันที่มีคุณภาพสินค้าใกล้เคียงกัน
ซึ่งโดยปกติแล้วจะต่างกันไม่มาก

โดยสรุปแล้ว ตลาดข้าวถุงมีแนวโน้มที่แจ่มใสและมีโอกาสขยายตัวเพิ่มขึ้น
เนื่องจากพฤติกรรมการบริโภคของประชาชนเปลี่ยนแปลงไป
ประกอบกับขนาดของครอบครัวที่มีขนาดเล็กลง
รวมทั้งการแข่งขันของผู้ผลิตแต่ละรายจะมีผลในการกระตุ้นตลาดให้มีการเติบโตอย่างรวดเร็ว

(3) การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

 1. กำลังการผลิตและปริมาณการผลิต

-   บริษัท ปทุม ไรซมิล แอนด์ แกรนารี จำกัด (มหาชน)(PRG)

+---------------------------------+------------------------------------+
|                                 | กำลังการผลิต (ตัน:ปี)                  |
+---------------------------------+------------------------------------+
| การสีข้าวเปลือก                    | 320,000                            |
|                                 |                                    |
| การสกัดรำดิบ                      | 32,000                             |
|                                 |                                    |
| การบรรจุข้าวสารลงถุง               | 175,000                            |
|                                 |                                    |
| การผลิตแป้งข้าว                    | 10,000                             |
+---------------------------------+------------------------------------+

-   บริษัท ราชสีมาไรซ์ จำกัด บริษัทย่อยของ PRG

  --------------------------------- -------------------------------------
                                    กำลังการผลิต (ตัน:ปี)

  การบรรจุข้าวสารลงถุง                 100,000
  --------------------------------- -------------------------------------

-   บริษัท พีอาร์จี พืชผล จำกัด เครื่องจักรและไซโลของบริษัทฯ
    ที่ให้บริการเช่ามีขนาดบรรจุและความสามารถทางเครื่องจักรดังนี้

    1.  ไซโลปูน จำนวน 28 ถังบรรจุข้าวเปลือกได้รวม 60,000 ตัน

    2.  ไซโลเหล็ก จำนวน 15 ถังบรรจุข้าวเปลือกได้รวม 10,000 ตัน

    3.  ไซโลข้าวสาร จำนวน 15 ถัง บรรจุข้าวสารได้รวม 12,000 ตัน

    4.  โกดังเก็บข้าวสาร จำนวน 5 หลังบรรจุข้าวสารได้รวม 30,000 ตัน

    5.  เครื่องอบข้าว สามารถอบข้าวได้ 100 ตัน/ชั่วโมง

    6.  ระบบการลำเลียงข้าวเปลือก สามารถลำเลียงข้าวเปลือกได้ 200 ตัน/ชั่วโมง

    7.  ท่าเรือ เพื่อขนถ่ายสินค้าขนาด 3,000 ตันต่อวัน

    8.  เครื่องจักรไอน้ำ สามารถผลิตไอน้ำและผลิตกระแสไฟฟ้าได้ 9.24 เมกกะวัตต์

  โดยเฉลี่ยตลอดปี ไซโลจะบรรจุข้าวเปลือกได้ประมาณ 70% ของขนาดบรรจุ

2. การจัดหาวัตถุดิบหรือผลิตภัณฑ์เพื่อจำหน่าย

วัตถุดิบและผู้จำหน่ายวัตถุดิบ (Supplier)

  วัตถุดิบหลักที่ใช้ในการผลิต คือข้าวเปลือก ซึ่งสามารถแบ่งเป็นประเภทใหญ่ ๆ ดังนี้

-   ข้าวเปลือกนาปี (Rained Rice) คือข้าวที่เกิดจากการทำนาปีละครั้ง
    จะปลูกได้ระหว่างเดือนพฤษภาคม ถึง ตุลาคม
    และสามารถเก็บเกี่ยวพร้อมทั้งจำหน่ายสู่ตลาดได้ตั้งแต่เดือนธันวาคม ถึงกุมภาพันธ์

-   ข้าวเปลือกนาปรัง (Off-Season Rice) คือข้าวที่ปลูกนอกฤดูกาลทำนาปกติ
    สามารถปลูกได้ตลอดปี คือปีละ 2-3 ครั้ง

-   ข้าวเปลือกหอมมะลิ เป็นข้าวที่ปลูกในพื้นที่ที่เป็นดินทราย เช่น
    บริเวณแถบภาคตะวันออกเฉียงเหนือ

-   ข้าวเปลือกนาดินทราย หรืออาจเรียกว่าข้าวเปลือกเสาไห้ เพราะมีคุณสมบัติที่คล้ายคลึงกัน
    เป็นข้าวที่ปลูกบริเวณพื้นดินนาทรายบริเวณภาคกลางและภาคเหนือ

แหล่งที่มาของข้าวเปลือกนั้นจะมีอยู่ทั่วประเทศ แต่ส่วนใหญ่จะมาจากภาคกลาง เช่นจังหวัด
กำแพงเพชร นครสวรรค์ พิจิตร พิษณุโลก ปทุมธานี สุพรรณบุรี พระนครศรีอยุธยา เป็นต้น
ส่วนข้าวเปลือกหอมมะลินั้นจะมาจากภาคตะวันออกเฉียงเหนือ เช่นจังหวัด บุรีรัมย์ ขอนแก่น
ร้อยเอ็ด ศรีสะเกษ และมหาสารคาม เป็นต้น

เนื่องจากข้าวเปลือกเป็นสินค้าเกษตร ซึ่งโดยทั่วไปสินค้าเกษตรจะมีราคาเปลี่ยน

แปลงขึ้นลงอยู่ในระดับสูง นอกจากนี้ยังมีลักษณะเป็นสินค้าตามฤดูกาล
กล่าวคือข้าวเปลือกนาปีในช่วงเดือนธันวาคม-กุมภาพันธ์ จะเป็นช่วงที่เก็บเกี่ยวผลผลิตสูง
ราคาจึงต่ำกว่าช่วงอื่น อย่างไรก็ตาม ยังมีบางส่วนที่พ่อค้าหรือชาวนาเก็บไว้ในฉาง
เพื่อจำหน่ายในช่วงที่มีน้อยหรือไม่มีข้าวเปลือกนาปี
จึงเห็นได้ว่าข้าวเปลือกนาปีสามารถรับซื้อได้ตลอดทั้งปี แต่ซื้อได้ในราคาที่แตกต่างกัน

ในการรับซื้อข้าวเปลือกนั้นจะต้องมีการตรวจสอบคุณภาพของข้าวเปลือกเช่น มีความชื้นเท่าไร
พร้อมที่จะนำไปสีได้เลยหรือไม่ ตามปกติแล้ว PRG จะรับซื้อข้าวเปลือกที่มีความชื้นประมาณ 14%
เพราะถ้าความชื้นมากเกินไป เมื่อเวลาสีออกมาแล้วจะทำให้สีไม่สวยเป็นเชื้อราง่าย
แต่ถ้ามีความชื้นต่ำเกินไปเมื่อเวลาสีแล้วข้าวจะหักง่าย แต่อย่างไรก็ตาม PRG มีอุปกรณ์ต่างๆ
ในห้องปฏิบัติการที่ทันสมัย และสามารถรับซื้อข้าวเปลือกที่มีความชื้นสูง เพราะ PRG
มีเครื่องอบข้าวเปลือกพร้อมที่จะอบข้าวเปลือกที่มีความชื้นมากไป
โดยเฉพาะข้าวเปลือกนาปรังที่ทำการเก็บเกี่ยวในช่วงฤดูฝน

ในการรับซื้อข้าวเปลือกนั้นส่วนใหญ่ PRG
จะรับซื้อจากนายหน้า(Broker)ซึ่งมีจำนวนมากรายและไม่มีรายใดรายหนึ่งมียอดซื้อข้าวเปลือกจาก
PRG เกิน 30% เนื่องจากทาง PRG
เองก็ระวังไม่ให้เกิดความเสี่ยงจากการที่จะมีนายหน้าจำนวนน้อยรายซึ่งอาจจะทำให้เกิดการฮั้วราคาได้
ณ ปัจจุบัน PRG ได้ริเริ่มซื้อข้าวเปลือกจากสหกรณ์การเกษตรเพื่อการตลาดลูกค้า
ธ.ก.ส.หรือส.ก.ต.ซึ่งมีจำนวนมากรายทั่วประเทศโดยทาง
ส.ก.ต.จะเป็นผู้รวบรวมข้าวเปลือกจากชาวนามาขายให้ PRG นับว่าเป็นการตัด Broker
ออกไปได้บางส่วน

สภาพปัญหาเกี่ยวกับวัตถุดิบ

-ไม่มี-

(ข) ผลกระทบต่อสิ่งแวดล้อม

1. ในขบวนการผลิตตั้งแต่เริ่มจนถึงขั้นตอนสุดท้าย PRG
จะมีผลิตภัณฑ์พลอยได้หลายชนิดซึ่งทุกชนิดจะสามารถขายได้ทันทีหรือใช้เป็นวัตถุดิบของขั้นตอนอื่นต่อไป
แต่สุดท้ายแล้วจะไม่มีวัตถุดิบหรือผลิตภัณฑ์พลอยได้เหลือใช้ที่มีผลต่อสิ่งแวดล้อมแต่อย่างใด

ในการผลิตขี้เถ้าแกลบเพื่อส่งออกโดยใช้เตาเผาแกลบนั้นทาง PRG มีการควบคุมที่ดีโดยการใช้
Cyclone และ Wet Scrubber ในการดักเอาฝุ่นละอองของขี้เถ้า ซึ่งทาง PRG
ได้หมั่นตรวจสอบอยู่สม่ำเสมอ
อีกทั้งยังมีการตรวจสอบเป็นระยะจากหน่วยงานของรัฐที่ดูแลคือกระทรวงอุตสาหกรรมและกรมควบคุมมลพิษของกระทรวงวิทยาศาสตร์
ซึ่งที่ผ่านมาฝุ่นละอองจะอยู่ในเกณฑ์ต่ำกว่าที่กฎหมายกำหนดมาก

2. ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปี ที่ผ่านมา

-ไม่มี-

  3. ข้อพิพาทเกี่ยวกับสิ่งแวดล้อม

-ไม่มี-

(4) งานที่ยังไม่ส่งมอบ

-ไม่มี-

5) ธุรกิจสนามกอล์ฟ

ดำเนินธุรกิจโดย บริษัท เอ็ม บี เค รีสอร์ท จำกัด (มหาชน) (MBK-R)

  (1) ลักษณะผลิตภัณฑ์หรือบริการ

MBK-R มีสนามกอล์ฟที่เปิดให้บริการแล้วคือ สนามกอล์ฟ Loch Palm Golf Club (LP)
ตั้งอยู่ที่อำเภอกะทู้ จังหวัดภูเก็ต เป็นสนามกอล์ฟ 18 หลุมระดับมาตรฐาน
มีสนามฝึกหัดกอล์ฟอยู่ในบริเวณเดียวกัน
เพื่อให้ความสะดวกสำหรับนักกอล์ฟในการอุ่นเครื่องก่อนการออกรอบ
นอกจากนั้นยังได้จัดให้มีการให้เช่าสิ่งอำนวยความสะดวกอื่นๆ ในการออกรอบเล่นกอล์ฟ เช่น
รถกอล์ฟ และอุปกรณ์กอล์ฟ เป็นต้น
โดยมีอัตราค่าเช่าในการออกรอบแตกต่างกันออกไปของแต่ละกลุ่มลูกค้า

  (2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

สนามกอล์ฟ LP
เน้นในเรื่องการพัฒนาสนามกอลฟ์และการบริการที่อำนวยความสะดวกให้กับลูกค้าอย่างต่อเนื่อง เช่น
การบริการรถกอล์ฟ ซึ่งมีรถกอล์ฟสำหรับให้บริการถึง 60 คัน และมีทางรถกอล์ฟที่สมบูรณ์แบบ
รวมถึงมีการปรับปรุงภูมิทัศน์ในสนามกอล์ฟอย่างต่อเนื่อง
โดยให้ความสำคัญกับคุณภาพของสนามในระยะยาวเป็นสำคัญ

2.  ลักษณะลูกค้าและกลุ่มลูกค้าเป้าหมาย

สนามกอล์ฟ LP มีอัตราค่าเช่าในการออกรอบ (Green Fee)
แตกต่างกันออกไปตามกลุ่มลูกค้าซึ่งลักษณะลูกค้าและกลุ่มลูกค้าเป้าหมายที่เข้าไปใช้บริการในสนามกอล์ฟ
ทางสนามเน้นกลุ่มลูกค้านักท่องเที่ยวเป็นส่วนใหญ่โดยแบ่งประเภทของลูกค้าได้ดังต่อไปนี้

กลุ่มลูกค้าต่างประเทศ ได้แก่ ลูกค้าจากเอเชีย ยุโรป สหรัฐอเมริกา แคนาดา และออสเตรเลีย

  กลุ่มลูกค้าในประเทศ ได้แก่ คนท้องถิ่นและคนในประเทศ

3.  การจำหน่ายและช่องทางการจำหน่าย

  สนามกอล์ฟ LP ได้กำหนดช่องทางและวิธีการจำหน่าย ดังนี้

กลุ่มลูกค้าต่างประเทศ

  - ผ่านบริษัททัวร์ ที่เป็นตัวแทนของสนามฯ ทั้งในจังหวัดภูเก็ต และ จังหวัดกรุงเทพฯ

  - ผ่านสื่ออิเล็คทรอนิคส์ หรือ E-Mail

  - ผ่านโรงแรมชั้นนำในจังหวัดภูเก็ต

กลุ่มลูกค้าในประเทศ

กลุ่มลูกค้าในประเทศ ซึ่งส่วนใหญ่จะเป็นคนท้องถิ่นในจังหวัดภูเก็ตโดยการสมัครเป็นสมาชิกตลอดชีพ
(ซึ่งในปัจจุบันไม่ได้เปิดรับสมาชิกประเภทนี้เพิ่ม) และสมาชิกรายปี โดยแบ่งระบบสมาชิกออกเป็น 4
ประเภท คือ

1.  สมาชิกตลอดชีพประเภทบุคคล

2.  สมาชิกตลอดชีพประเภทนิติบุคคล

3.  สมาชิกรายปีประเภทท้องถิ่น

4.  สมาชิกรายปีประเภทข้าราชการ

นอกจากนี้ สนามกอล์ฟ LP ยังจัดให้มีกิจกรรมทางการตลาดในโอกาสพิเศษ (Promotion)
ขึ้นตามฤดูกาล อีกทั้งยังเปิดโอกาสให้มีการจัดการแข่งขัน (Tournament)
ให้กับสมาคมและชมรมต่างๆ ทั่วไป

  (ข) สภาพการแข่งขันภายในอุตสาหกรรม

1.  สภาพการแข่งขัน

สำหรับสภาพการแข่งขันของธุรกิจสนามกอล์ฟในจังหวัดภูเก็ตนั้น มีการแข่งขันที่สูงขึ้นตามลำดับ
แต่อย่างไรก็ตามสนามกอล์ฟ LP
ยังมีข้อได้เปรียบคู่แข่งขันในด้านของทำเลที่ตั้งที่ใกล้ตัวเมืองและหาดป่าตองและมีสิ่งอำนวยความสะดวกต่างๆภายในสนามกอล์ฟ
เช่น มีรถกอล์ฟ มีการปรับปรุง Club House ใหม่ มีการปรับปรุงไดรฟ์วิ่งเรนจ์ นอกจากนั้น
ด้วยขนาดของสนามที่มีขนาดใหญ่ ทำให้สนามกอล์ฟ LP
มีศักยภาพในการพัฒนาองค์ประกอบต่างๆเพิ่มเติมภายในสนามกอล์ฟได้เพิ่มขึ้น เช่นที่ผ่านมา
สนามกอล์ฟ LP ได้มีการปรับปรุงหลุมใหม่จำนวน 3 หลุม โดยได้ดำเนินการแล้วเสร็จ
ซึ่งทำให้สนามมีความแปลกใหม่และสวยงามยิ่งขึ้น อันจะเป็นการดึงดูดลูกค้าได้อีกทางหนึ่ง
และเนื่องจากสนามกอล์ฟ LP
อยู่ใกล้ตัวเมืองจึงได้รับความนิยมจากนักท่องเที่ยวส่วนหนึ่งที่ต้องการความสะดวกและรวดเร็วในการเดินทาง
อีกทั้งยังได้รับความนิยมจากคณะนักท่องเที่ยวที่มีเวลาในการทำกิจกรรมต่างๆในเวลาที่จำกัด

2.  จำนวนคู่แข่งโดยประมาณและขนาดของบริษัทเมื่อเปรียบเทียบกับคู่แข่ง

จังหวัดภูเก็ต มีสนามกอล์ฟทั้งหมด 5 สนาม ซึ่งคู่แข่งขันที่มีความใกล้เคียงกับ สนามกอล์ฟ Loch
Palm Golf Club มากที่สุดมี 1 สนาม แต่สนามกอล์ฟ Loch Palm Golf Club
สามารถได้เปรียบคู่แข่งขัน ในด้านของสิ่งอำนวยความสะดวก Lay Out
และทัศนียภาพที่เป็นธรรมชาติมากกว่า

3.  สถานภาพและศักยภาพในการแข่งขัน

จากสถิติของการจองเวลาและการจองการแข่งขันที่ผ่านมาสูงขึ้นกว่าปีก่อนๆ
สะท้อนให้เห็นว่าสนามกอล์ฟ Loch Palm Golf Club กำลังได้รับความนิยมสูงขึ้น

4. ชื่อคู่แข่งขัน

- Phuket Country Club

- Blue Canyon Country Club

- Laguna Phuket Golf Club

- Mission Hills Golf Club

  5. แนวโน้มภาวะอุตสาหกรรมและสภาพการแข่งขันในอนาคต

สนามกอล์ฟ LP มีการเน้นกลุ่มลูกค้านักท่องเที่ยวเป็นกลุ่มลูกค้าหลัก
ดังนั้นแนวโน้มภาวะอุตสาหกรรมและสภาพการแข่งขันในอนาคตของสนามกอล์ฟ LP
จำเป็นต้องขึ้นอยู่กับปัจจัย ผลกระทบภายนอกเป็นหลัก อาทิเช่น เศรษฐกิจโลก สงคราม โรคระบาด
ภัยธรรมชาติ ฯลฯ

สำหรับในอนาคตจังหวัดภูเก็ตจะมีสนามกอล์ฟใหม่เพิ่มขึ้น
ซึ่งจะมีผลให้เกิดการแข่งขันเพื่อชิงส่วนแบ่งการตลาดในธุรกิจนี้เพิ่มขึ้นด้วย
อย่างไรก็ดีในส่วนสนามกอล์ฟของ MBK-R
ที่อยู่ระหว่างการก่อสร้างนั้นคาดว่าจะมีคุณภาพที่ดีสามารถแข่งขันได้กับสนามที่คิดค่าบริการที่สูงในระดับเดียวกัน
เนื่องจากสนามกอล์ฟแห่งใหม่อื่นๆ
ไม่ได้แข่งขันในส่วนแบ่งของการตลาดเดียวกันกับของสนามกอล์ฟแห่งใหม่ของ MBK-R
ดังนั้นแนวโน้มการแข่งขันของธุรกิจสนามกอล์ฟในพื้นที่เดียวกันกับ สนามกอล์ฟ LP ในอนาคต
จึงไม่น่าจะรุนแรงแต่อย่างใด

นอกจากนั้น MBK-R ยังมีโครงการพัฒนาที่ดินเพื่อขาย
โดยส่วนแรกของการพัฒนาอสังหาริมทรัพย์ดำเนินธุรกิจโดยบริษัท คริสตัล เลค พร็อพเพอร์ตี้ส์ จำกัด
(CLP) ซึ่ง CLP มีฐานะเป็นบริษัทย่อยที่ MBK-R ถือหุ้นอยู่ 75%
เป็นการพัฒนาที่ดินในพื้นที่บริเวณรอบๆ สนามกอล์ฟ LP เพื่อขาย
ซึ่งเป็นการขายอสังหาริมทรัพย์ในลักษณะที่อยู่อาศัยผ่านตัวแทนทางการตลาด
ที่ดินส่วนที่เหลืออีกประมาณ 93 ไร่ จะขายให้กับผู้พัฒนาที่ดินที่มีศักยภาพตามราคาตลาด

(3) การจัดหาผลิตภัณฑ์หรือบริการ

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

  - ไม่มี-

(ข) ผลกระทบต่อสิ่งแวดล้อม

ทางสนามกอล์ฟ Loch Palm Golf Club ที่จังหวัดภูเก็ตนั้น MBK-R
จะต้องดูแลสนามให้มีสภาพที่สวยงามอยู่เสมอ จึงต้องมีการใส่ปุ๋ยเป็นประจำ
ดังนั้นภาวะที่อาจจะเกิดผลกระทบต่อสิ่งแวดล้อมได้คือสารเคมีที่ใช้ เนื่องจากเมื่อเวลารดน้ำสนาม
ปุ๋ยที่ใส่เอาไว้อาจจะถูกชะล้างและไหลลงสู่แหล่งน้ำ
แต่เมื่อได้นำน้ำดิบจากแหล่งน้ำภายในสนามกอล์ฟ Loch Palm Golf Club
ไปทำการทดสอบคุณภาพน้ำผลที่ได้ก็คือคุณภาพน้ำอยู่ในเกณฑ์มาตรฐาน
นอกจากนั้นยังมีการสำรวจและทำวิจัยผลกระทบต่อสิ่งแวดล้อม
ซึ่งผลสรุปการวิจัยไม่กระทบต่อสิ่งแวดล้อมแต่อย่างใด

(4) งานที่ยังไม่ส่งมอบ

- ไม่มี-